
Altid  en  omvendelseskirke 


VED  PRÆSIDENT  SPENCER  W.  KIMBALL 


Jeg  kan  kun  tænke  mig  få  ting,  der  ville  være  mere  nyt- 
tige for  alle  voksne  medlemmer  af  kirken  end  fast  at  be- 
slutte sig  til  at  læse  og  studere  skrifterne  til  bunds. 
Hvilken  betydning  ville  det  ikke  have  på  vor  hele  tilværel- 
se; i  hjemmene,  i  vort  ægteskab,  på  vore  børn,  i  vore  kaldel- 
ser og  arbejde  i  kirken!  Vore  møder  og  klasser  ville  fyldes 
med  en  stærkere  vidnesbyrdets  ånd,  en  stærkere  åndelig 
forståelse  af  evangeliets  doktriner  og  principper.  Ved 
bedre  at  forstå  disse  doktriner,  ville  vi  derefter  søge  at  an- 
vende deres  frelsende  og  evige  principper  i  vor  egen  til- 
værelse. 

Årene  har  lært  mig,  at  hvis  vi  med  energi  vil  forfølge  dette 
værdige  mål  på  en  beslutsom  og  samvittighedsfuld  måde, 
vil  vi  bestemt  finde  svar  på  vore  problemer  og  fred  i  hjerte. 
Vi  vil  opleve,  at  Helligånden  udvider  vor  forståelse,  så 
vi  finder  ny  indsigt  i  og  blive  vidner  til  en  ny  sammenhæng 
i  skrifterne;  og  Herrens  doktriner  vil  få  større  betydning 
for  os,  end  vi  nogensinde  har  ment  det  muligt.  Som  følge 
deraf  vi  I  vi  få  større  visdom ,  hvormed  vi  kan  lede  os  selv  og 
vores  familie,  således  at  vi  kan  tjene  som  et  lys  for  og 
kilde  til  styrke  for  vore  venner,  der  ikke  er  medlemmer  af 
kirken,  og  som  vi  har  pligt  til  at  dele  evangeliet  med. 
,,l  ransager  skrifterne,  fordi  I  mener  i  dem  at  have  evigt 
liv;  og  det  er  dem,  som  vidner  om  mig."  (Johs.  5:39).  Jeg 
husker,  hvor  stort  et  indtryk  det  gjorde  på  mig,  da  jeg  som 
dreng  læste  de  betagende  beretningerom  de  førsteapostle 
og  andre  søskende.  Da  jeg  bare  varen  lille  dreng,  endnu  ik- 
ke diakon,  plejede  jeg  at  klatre  op  ad  trapperne,  der  snoede 
sig  op  til  loftet  i  vores  hus.  Der  sad  jeg  i  det  mørke  og 
ufærdige  værelse  og  læste  Bibelen  aften  efter  aften  ved 


lyset  af  en  petroleumslampe.  Jeg  husker,  hvordan  Peter 
rystede  min  sjæl.  Han  varen  bemærkelsesværdig  stærk  og 
udvalgt  leder;  en  mand,  der  var  fyldt  med  en  så  stor  tro, 
kundskab,  oprigtighed,  og  som  brændte  af  en  sådan 
menneskelig  hengivenhed  og  forståelse,  at  han  fremtræder 
som  en  af  de  største  ledere  og  profeter  i  historien. 
Når  I  har  læst  disse  gamle  beretninger,  har  I  så  forestillet 
jer  selv  dér  sammen  med  Peter  og  Johannes,  dengang  de 
en  dag  gik  ind  gennem  tempelporten?  Foran  dem  sad  der 
,,en  mand,  der  havde  været  lam  fra  moders  liv  af  .  .  .  ham 
plejede  man  hverdag  at  sætte  ved  den  port  til  helligdom- 
men, som  kaldes  den  skønne,  for  at  han  kunne  bede  dem, 
der  gik  ind  i  helligdommen,  om  en  almisse.  Han  så  Peter 
og  Johannes  og  bad  om  en  almisse,  men  Peter  så  fast 
på  ham,  og  det  samme  gjorde  Johannes,  og  Peter  sagde: 
,Se  på  os!' 

Og  han  gav  nøje  agt  på  dem,  da  han  ventede  at  få  noget 
af  dem. 

Men  Peter  sagde :  ,Sølv  og  guld  har  jeg  ikke,  men  hvad  jeg 
har,  det  giver  jeg  dig:  i  Jesu  Kristi,  nazaræerens  navn, 
stå  op  og  gå!' 

Og  han  greb  ham  ved  den  højre  hånd  og  rejste  ham  op. 
I  samme  nu  blev  hans  ben  og  ankler  stærke,  og  han  sprang 
op  og  stod  oprejst  og  begyndte  at  gå  omkring."  (Se  Apost- 
lenes Gerninger  3:1-8) 

„Hvad  jeg  har".  De  ord  har  vi  allesammen  behov  for  at 
overveje.  Har  vi  også  noget,  som  vi  kan  dele  med  andre? 
Ja!  Vi  har  Jesu  Kristi  evangelium,  fredens  evangelium, 
glædens  evangelium.  Vi  har  sandheder,  der  kan  gøre 
ethvert  menneske  bedre  og   mere  fuldkommen,   ethvert 

ægteskab  lykkeligere,  ethvert  hjem  mere  himmelsk.  Vi  har 
Guds  præstedømmelige  kraft  til  at  velsigne  vore  hjem  og 
tilværelse  og  andres  tilværelse  også.  Jo,  det  er  til  os  selv, 
vore  hjem,  vore  kvorummer,  vore  klasser,  vore  opgaver 
i  kirken,  at  vi  med  større  energi  må  bringe  det,  som  vi  har 
modtaget.  Og  det  er  til  vore  naboer,  og  bekendte,  som  ikke 
er  medlemmer  at  vi  bliver  bedt  om  også  at  give  „hvad  vi 
har".  Herren  har  befalet  os  at  gøre  det.  Vi  må  forøge  vor 
indsats,  og  vi  må  gøre  det  nu. 

For  mig  har  Paulus'  gerning  altid  været  spændende  læs- 
ning. At  læse  om,  hvordan  evangeliet  blev  bragt  ud  til 
nye  lande  —  til  Cypern,  til  de  lande,  der  idag  hedder  Tyr- 
kiet, Grækenland  og  Italien  —  gav  bevis  på  evangeliets 
betydning  for  alle  mennesker.  Husker  I,  hvordan  i  Herrens 
egen  tid  ,, Paulus  havde  et  syn:  der  stod  en  makedonisk 
mand  og  bad  ham  og  sagde:  ,Kom  over  til  Makedonien 
og  hjælp  os!'"  <Ap.  Gern.  16:9)  Det  er  på  samme  måde 
i  vor  tid.  Makedonierens  ånd  er  alle  vegne  omkring  os. 
Nu  er  øjeblikket  inde  i  Herrens  egen  tid  til  at  bringe  evan- 
geliet videre  ud,  end  det  nogensinde  før  er  blevet  bragt  — 
længere  geografisk,  og  længere  i  intensitet.  Mange  men- 
nesker i  denne  verden  råber,  bevidst  eller  ubevidst  ,,Kom 
...  og  hjælp  os".  Det  kan  være  vore  naboer.  Det  kan  være 
jeres  ven.  Det  kan  være  jeres  slægtninge.  Det  kan  være 
nogen,  som  I  traf  så  sent  som  igår.  Men  vi  har  det,  de  be- 
høver. Lad  os  hente  nyt  mod  gennem  vore  studier,  sådan 
som  Peter  gjorde  det.  ,,Og  nu,  Herre!  ...  giv  dine  tjenere, 
at  de  med  fuld  frimodighed  må  tale  dit  ord."  (Ap.  Gern. 
4:29) 

Det  har  altid  været  spændende  og  instruktivt  for  mig  at 
læse  om  Peters  forkyndelse,  at  høre  om  Stefanus  og  Filip 
og  det  vidunderlige,  Barnabas  gjorde,  og  Paulus'  modige 
indsats  —  at  se,  hvordan  de  altid  syntes  at  tjene  på  evan- 
geliets ydermarker,  således  som  mange  af  vore  bedste 
hellige  gør  det  idag.  Jeg  har  glædet  mig  over  at  læse  disse 
udvalgte  lederes  prædikener,  at  modtage  Herrens  inspira- 
tion, som  de  var  fyldte  af,  når  de  behandlede  den  tids 
aktuelle  problemer  og  bekymringer. 

Det  har  været  en  glæde  at  mærke  den  kammeratskabs- 
følelse  og  det  broderskab,  der  må  have  hersket  i  mange  af 
disse  første  grene  i  kirken.  Der  fandtes  omsorg  og  interes- 
se for  hinandes  velfærd,  omsorg  for  hinandens  fysiske  vel- 
befindende. Der  fandtes  udtryk  for  bevis  på  kærlighed, 
måske  lige  så  udtryksfulde  og  smukke  som  udtrykkene 
„broder"  og  ,, søster"  er  foros  i  vor  tid. 
Jeg  har  ofte  spekuleret  på,  om  alle  disse  medlemmer  af 
den  første  kirke  virkelig  accepterede  hinanden  som  brødre 
og  søstre,  således  som  de  blev  belært  om?  Den  første 
kirke  var  en  kirke  af  nye  medlemmer.  Alle  var  de  blevet 
omvendte.  Havde  de  —  nogen  af  dem  med  ét  års,  andre 
med  ti  års,  og  atter  andre  med  tyve  års  medlemskab  bag 
sig  —  altid  et  kærligt  fællesskab  med  hinanden?  Havde  de 
det  —  ,, partere  og  medere  og  elamiter,  og  vi,  som  hører 
hjemme  i  Mesopotanien,  Judæa  og  Kappadokien,  Pontus 
og  provinsen  Asien. 

i  Frygien  og  Pamfylien,  Ægypten  og  Libyens  egne  ved 
Kyrene  og  vi  tilflyttede  romere, 
jøder  og  proselytter,  kretere  og  arabere"  (Ap.  Gern.  2:9-11) 


—  arbejdede  de  allesammen  sammen  i  kærlighed  og 
broderskab  uden  misundelse  eller  jalousi  eller  adskillelse  i 
status  eller  ved  uddannelse  eller  ved  nationalitet?  Visselig 
synes  det  til  overflod  tydeligt  selv  for  os,  hvorfor  vor  Herres 
siste  timer  før  Getsemane  blev  brugt  til  at  belære  om  „mit 
bud,  at  I  skal  elske  hverandre  ligesom  jeg  har  elsket  jer." 
(Johs.  15:12) 

Budskabet  er  det  samme  for  os  idag.  Kirken  vil  altid  være 
en  kirke  fyldt  med  nyomvendte.  Hvadenten  det  er  Salt  Lake 
City  eller  Sao  Paulo,  Los  Angeles  eller  London,  Tokyo  eller 
København,  er  det  Herrens  plan,  at  der  skal  være  omvendte 
blandt  os,  brødre  og  søstre,  der  for  nyligt  er  blevet  bragt 
ind  i  Kristi  fold,  formedelst  deres  kærlige  venners  og 
naboers  indsats.  Lad  os  bringe  dem  ind  i  fællesskabet  og 
elske  hinanden  i  evangeliets  sande  ånd. 
Jeg  er  altid  blevet  opløftet  ved  at  læse  Paulus'  korte  brev 
til  Fi lemon :  Det  lærer  os  et  princip  og  en  ånd  med  hensyn 
til  evangelisk  broderskab.  Filemons  slave,  Onesimus,  var 
løbet  væk  fra  sin  herre  og  havde  sluttet  sig  til  Paulus  i 
Rom.  Paulus  omvendte  Onesimus  til  evangeliet,  og  ved  at 
sende  ham*  et  omvendt  menneske,  tilbage  til  Filemon, 
benyttede  Paulus  sig  af  lejligheden  til  at  lære  begge  mænd 
nogle  vigtige  sandheder.  Paulus  ønskede  at  lære  slaven, 
Onesimus,  nødvendigheden  af  at  være  lydig  overfor  loven, 
og  han  ønskede  at  lære  Filemon  behovet  forstørre  kærlig- 
hed, der  var  stor  nok  til  at  sætte  slaven  fri,  ja,  gøre  ham 
til  sin  ligemand.  Paulus  skriver:  „jeg  bederdig  for  mit  barn, 
som  jeg  har  fået  i  mit  fangenskab,  for  Onesimus,  (navnet 
betyder:  gavnlig) 

som  før  ikke  var  dig  til  ,gavn',  men  nu  er  til  gavn  både  for 
dig  og  for  mig; 

ham  sender  jeg  dig  nu  tilbage,  ham,  mit  eget  hjerte!  .  .  . 
for  at  du  skulle  eje  ham  evigt  .  .  . 

og  da  ikke  mere  som  en  træl,  men  som  noget  langt  mere 
end  en  træl :  som  en  elsket  broder.  Det  er  han  i  høj  grad 
for  mig,  men  hvor  meget  mere  så  ikke  for  dig,  både  rent 
menneskeligt  og  i  Herren. 

Så  sandt  du  da  regner  mig  for  din  medbroder,  så  tag  imod 
ham,  som  om  det  var  mig  selv. 

Og  har  han  gjort  dig  nogen  uret,  eller  skylder  han  dig 
noget,  så  skriv  det  på  min  regning! 

Ja,  broder,  lad  mig  dog  få  ,gavn'  af  dig  i  Herren!  veder- 
kvæg mit  hjerte  i  Kristus! 

I  tillid  til  din  lydighed  skriver  jeg  dette  til  dig;  jeg  ved  jo, 
at  du  endogså  vil  gøre  mere  end  det,  jeg  siger."  (Filemon 
10-12,15-18,  20-21.  Fremhævelser  tilføjet) 
Hvilke  broderskabets  ånd  belæres  ikke  af  denne  store  mis- 
sionær, denne  Jesu  apostel,  som  også  andetsteds  talte  til 
Korinterne,  om  at  han  endog  ville  forandre  sine  spisevaner, 
hvis  det  ville  betyde  forskellen  mellem  at  holde  én  til  Her- 
ren eller  skubbe  ham  bort  på  grund  af  misforståelse!  (Se 
1 .  Kor.  8) 

Det  er  en  inspiration  og  glæde  at  se  denne  samme  ånd 
virke  overalt  i  kirken,  at  se  de  hellige  omfavne  og  hjælpe  og 
bede  for  dem,  som  dagligt  kommer  ind  i  Herrens  rige. 
Vedbliv  at  række  ud  efter  hinanden  efter  de  mange  flere, 
som  vil  komme  ind  i  kirken.  Byd  dem  velkommen,  elsk 
dem  og  drag  dem  ind  i  fællesskabet. 


Klassiske  taler  holdt  af  generalautoriteterne 


Nadverpagten 

AF  ÆLDSTE  MELVIN  J.  BALLARD 
af  De  to Ivs  Råd  fra  1 91 9  til  1 939 


Holdt  ved  en  juni-konference.  Trykt  i  Bryant  S.  Hinckley: 
„Sermons  and  Missionary  Services  of  Melvin  Joseph 
Ballard",  Salt  Lake  City  1949, 147-57 


Illustreret  af  Jerry  Thompson 


^spLdsP! 


,,Vi  står  for  åndelig  vækst  gennem  overværelse  af  nadver- 
møder." Den  hellige  nadverpagt  med  de  tilhørende  vel- 
signelser, som  vi  gentager,  når  vi  velsigner  symbolerne  på 
Herrens  brudte  legeme  og  udgydte  blod,  er  især  blevet 
åbenbaret  for  de  sidste  dages  hellige  af  Herren  selv,  såle- 
des at  vi  har  pagtens  særlige  ordlyd,  som  den  blev  for- 
muleret af  vor  Forløser  sammen  med  dens  lovede  vel- 
signelser. Jeg  forstår,  vil  jeg  tro,  i  den  grad,  helligheden 
ved  pagten,  som  vi  medlemmer  af  kirken  indgår,  når  vi  ind- 
tager de  hellige  symboler.  Jeg  erkender,  at  hver  gang  vi 
indtager  disse  symboler,  manifesterer  vi  over  for  Faderen, 
at  vi  virkelig  mindes  hans  søn,  og  at  vi  ved  at  indtage 
brødet  og  vandet  indgår  en  højtidelig  pagt,  at  vi  yderligere 
lover  og  aflægger  løfte  om  ved  denne  pagt,  at  vi  vil  holde 
hans  befalinger. 


Vor  himmelske  Fader  har  sørget  for,  at  vi  ikke  blot  en 
enkelt  gang,  men  ofte,  kan  mødes  for  at  forny  vort  løfte, 
vor  pagt  og  vor  overenskomst  om  at  ville  holde  hans  be- 
falinger og  påny  påtage  os  han  navn.  Jeg  har  altid  betrag- 
tet dette  velsignede  privilegium  som  et  middel  til  åndelig 
vækst,  og  der  er  intet  andet  helt  så  frugtbart  til  opnåelse 
deraf  som  værdigt  at  deltage  i  Herrens  nadver.  Vi  spiser 
mad  for  at  stimulere  vore  fysiske  legemer.  Uden  at  spise 
ville  vi  blive  sVage  og  sygelige  og  fysisk  nedbrudte.  Det 
er  fuldt  så  nødvendigt  for  vort  åndelige  legeme,  at  vi  ind- 
tager nadveren  og  derved  modtager  åndelig  føde  for  vor 
sjæl.  Hvis  vi  kun  fik  vor  fysiske  føde  på  bestemte  steder 
og  ved  bestemte  lejligheder,  skulle  vi  nok  allesammen 
være  der.  Under  krigen  hørte  vi  om,  hvordan  mange  kom- 
muner måtte  bespise  indbyggerne  ved  fordeling  af  spise- 


billetter  eller  rationer  der  kun  blev  uddelt  ved  henvendelse 
på  særlige  steder.  Vi  har  i  vort  land  set  folk  stå  i  kø  for 
at  få  deres  sukkerrationer  og  andre  varer,  som  var  ratio- 
nerede, og  disse  mennesker  var  altid  på  pletten,  på  det  be- 
stemte tidspunkt  og  det  bestemte  sted.  Hvis  vi  virkeligt 
forstod  og  erkendte  behovet  for  åndelig  føde,  skulle  vi  nok 
være  tilstede  på  det  bestemte  sted,  hvor  den  end  måtte 
findes  og  blive  administreret. 

Vi  må  imidlertid  komme  sultne  til  nadverbordet.  Hvis  vi 
blev  indbudt  til  en  banket,  hvor  jordens  fineste  retter  blev 
serveret,  ville  vi  ikke  blive  fristet  af  maden,  hvis  vi  mangle- 
de appetit.  Når  vi  kommer  til  nadverbordet,  må  vi  komme 
sultne  og  tørstige  efter  retskaffenhed,  efter  åndelig  vækst. 
Hvordan  kan  vi  have  åndelig  sult?  Hvem  er  der  blandt  os, 
som  ikke  sårer  sin  ånd  med  ord,  tanke  eller  handling  fra 
sabbat  til  sabbat?  Vi  gør  noget,  som  vi  er  kede  af,  og  vi 
ønskerat  blive  tilgivet,  eller  vi  har  gjort  noget  forkert  over 
for  en  eller  anden,  som  er  blevet  såret.  Hvis  vi  i  hjertet 
virkelig  er  kede  af,  hvad  vi  har  gjort;  hvis  vi  i  sjælen  har 
et  ønske  om  at  blive  tilgivet,  sker  det  ikke  ved  at  blive 
døbt  påny  og  ikke  ved  tilståelse  over  for  mennesker,  men 
ved  at  omvende  os  fra  vore  synder,  at  gå  til  dem,  som  vi 
har  syndet  imod  eller  overtrådt  over  for  og  få  deres  til- 
givelse, og  derefter  at  søge  til  nadverbordet,  hvor  vi,  hvis 
vi  oprigtigt  har  omvendt  os  og  gjort  os  værdige  vil  blive 
tilgivet,  og  åndelig  helbredelse  vil  komme  til  vor  sjæl.  Den 
vil  gennemtrænge  vort  hele  væsen.  I  har  følt  det.  Jeg 
bærer  vidnesbyrd  om,  at  administreringen  af  nadveren 
bliver  overvåget  af  en  ånd,  som  varmer  sjælen  fra  hoved  til 
fod.  Man  føler,  hvordan  åndens  sår  heles,  og  byrden  lettes. 
Velbehag  og  lykke  kommertil  sjælen,  når  den  er  værdig  og 
virkelig  ønsker  at  deltage  I  dette  åndelige  måltid.  Hvorfor 
kommer  vi  ikke  allesammen?  Hvorfor  kommer  vi  ikke  regel- 
mæssigt til  nadvertjenesten  og  indtager  disse  symboler 
og  udfører  den  højeste  gudsdyrkelse,  vi  kan  øve  over  for 
vor  Fader  i  hans  elskede  Søns  navn?  Det  er,  fordi  vi  ikke 
påskønner  den.  Det  er,  fordi  vi  ikke  føler  behovet  for  denne 
velsignelse,  eller  det  er  måske,  fordi  vi  føler  os  uværdige 
til  at  indtage  disse  symboler. 

Der  er  noget  ved  dette  løfte,  som  jeg  gerne  vil  gøre  op- 
mærksom på.  Lad  mig  citere  nogle  skriftsteder,  fordi  vi 
ikke  bare  ønsker,  at  vore  drenge  og  piger,  vore  brødre  og 
søstre,  skal  komme  til  nadverbordet  og  spise  disse  sym- 
boler, men  vi  ønsker,  at  de  skal  være  værdige  dertil,  for  I 
har  allerede  hørt  citeret  fra  skriften,  at  hvis  vi  spiser  og 
drikker  uværdige,  så  spiser  og  drikker  vi  til  vor  egen  sjæls 
forbandelse.  Her  er,  hvad  Herren  sagde: 
„Før  de  tager  nadveren  .  .  .  skal  medlemmerne  gennem 
gudelig  vandel  og  omgang  vise  for  kirken  og  for  ældsterne, 
at  de  er  værdige  dertil  og  udvise  gerninger  og  tro  i  over- 
ensstemmelse med  den  hellige  skrift  og  vandre  i  hellighed 
for  Herren."  (L.&P.  20:68-69) 

Og  lad  mig  også  læse  fra  Paulus:  ,,l  kan  ikke  både  drikke 
Herrens  kalk  og  onde  ånders  kalk;  I  kan  ikke  både  have  del 
i  Herrens  bord  og  i  onde  ånders  bord."(1.  Kor.  10:21) 
Og  også  fra  en  hellig  skrift:  ,,l  skal  ikke  med  vidende  og 
vilje  give.nogen  lov  til  uværdigt  at  spise  og  drikke  af  mit 
kød  og  blod,  når  det  bliver  uddelt; 


thi  den,  der  spiser  og  drikke  mit  kød  og  blod  uværdigt, 
spiser  og  drikker  til  sin  sjæls  fordømmelse;  derfor,  dersom 
I  ved,  at  et  menneske  er  uværdigt  til  at  spise  og  drikke 
af  mit  kød  og  blod,  skal  I  forbyde  ham  det."  (3.  Nephi 
18:28-29) 

Og  endnu  et  skriftsted  til  en  profet  fra  vor  tid:  „Den,  der  har 
overtrådt,  skal  ikke  deltage  deri,  førend  han  har  gjort  for- 
soning." (L.&P.  46:4) 

Jeg  tror,  at  nogle  af  os  måske  er  skamfulde  ved  at  komme 
til  nadverbordet,  fordi  vi  føleros  uværdige  og  er  bange  for 
at  spise  og  drikke  disse  hellige  symbolder  til  vor  egen 
fordømmelse.  Og  derfor  ønsker  vi,  at  enhver  sidste  dages 
hellig  vil  komme  til  nadverbordet,  fordi  det  er  stedet  for 
selvransagelse,  for  undersøgelse  af  os  selv,  hvor  vi  kan 
lære  at  rette  vor  kurs  ind  og  at  sætte  vort  liv  i  orden  og 
bringe  os  i  harmoni  med  kirkens  lære  og  vore  brødre  og 
søstre.  Det  er  dér,  hvor  vi  bliver  vore  egne  dommere. 
Der  kommer  måske  tilfælde,  hvor  kirkens  ældster  med 
rette  kunne  sige  til  én,  som  er  i  overtrædelse,  og  som  er 
ved  at  række  hånden  ud  for  at  indtage  disse  symboler:  „Du 
bør  ikke  gøre  det,  før  du  har  genoprettet  det,  du  har  for- 
brudt", men  sædvanligvis  vil  vi  være  vore  egne  dommere. 
Hvis  vi  er  retteligt  instruerede,  vil  vi  vide,  at  det  ikke  er 
vores  ret  at  indtage  disse  symboler  på  Herrens  kød  og  blod 
i  synd,  i  overtrædelse,  eller  når  vi  har  såret  andre  og  er 
fuld  af  dårlige  følelser  over  for  vore  brødre  og  søstre.  Ingen 
går  fra  denne  kirke  og  bliver  apostat  på  en  uge  eller  på 
en  måned.  Det  er  en  langsom  proces.  Det,  der  virkelig  giver 
sikkerhed  for  hver  eneste  mand  og  kvinde,  er,  at  vise  sig 
ved  nadverbordet  hver  eneste  sabbatsdag.  Vi  kan  ikke 
komme  ret  langt  bort  på  én  uge  —  ikke  så  langt  væk,  at  vi 
ikke  ved  selvransagelsesprocessen  kan  rette  det  forkerte, 
vi  måske  har  gjort.  Hvis  vi  afstår  fra  at  deltage  i  nadveren, 
fordømmer  os  selv  som  uværdige  til  at  modtage  disse 
symboler,  vil  vi  ikke  længe  kunne  holde  det  ud,  og  jeg  er 
sikker  på,  vi  snart  ville  få  omvendelsens  ånd.  Vejen  til  nad- 
verbordet er  sikkerhedens  sti  for  sidstedages  hellige. 
Jeg  har  sagt,  at  jeg  tror,  vi  bliver  borte  fordi  vi  måske  ikke 
indser,  hvilken  velsignelse  nadveren  er.  Jeg  gad  vide,  om 
vi  nogensinde  i  dette  jordeliv  vil  forstå  værdien  af  det  helli- 
ge og  velsignede,  som  Herren  har  indstiftet  i  denne  kirke 
til  dens  åndelige  vækst  og  velfærd,  og  især  denne  ene 
ordinanse,  der  ledsages  af  visse  lovende  velsignelser,  som 
intet  menneske  kan  give,  og  som  Herren  alene  kan  mani- 
festere til  sine  børn! 

Der  står  skrevet:  Således  elskede  Gud  verden,  at  han  lod 
sin  Søn  den  enbårne  dø  for  verden,  for  at  enhver,  som  tror 
på  ham,  ja,  og  holder  hans  bud,  skal  have  evigt  liv  (Se 
Johs.  3:16).  Men  dette  hellige  offer  kræver  ikke  så  meget 
af  os  —  alle  disse  strålende  privilegier  er  givet  os  frit,  og 
det  får  mig  til  at  tænke  på  noget,  som  en  af  vore  store  for- 
fattere har  sagt.  Det  lyder  nogenlunde  således:  „Ved  djæ- 
velens fødder  sælges  alt.  Enhver  værdiløs  genstand  er 
sin  vægt  værd  i  guld"  (J.  R.  Lowell:  „Vision  of  sir  Laun- 
fal"). 

Det  er  kun  himmelen,  som  foræres  bort,  og  det  er  kun 
Gud  alene,  man  kan  anmode  om  denne  gave.  Selvom  vi 
måske  intet  giver  for  denne  soning  og  dette  offer,  har  det 


ikke  desto  mindre  kostet  nogen  noget,  og  jeg  elsker  at 
tænke  på,  hvad  det  kostede  vor  himmelske  Fader  at  give  os 
sin  elskede  Søn,  vor  Faders  værdige  Søn,  som  elskede  ver- 
den så  meget,  at  han  gav  sit  liv  for  at  frelse  den,  for  at 
frelse  os  og  give  os  åndelig  næring,  mens  vi  vandrer  i 
dette  liv  og  gør  os  parate  til  at  indtræde  i  de  evige  ver- 
dener og  dér  være  sammen  med  ham  (L.&P.  132:55). 
Når  jeg  læser  beretningen  om  Abraham,  som  skulle  ofre 
sin  søn  Isak,  tro  jeg,  at  vor  Fader  prøver  at  fortælle  os, 
hvad  det  kostede  ham  at  give  sin  søn  til  denne  jord.  I 
husker  historien  om,  hvorledes  Abrahams  søn  fødtes  efter 
mange  års  venten,  og  hvorledes  han  blev  betragtet  af  sin 
ærværdige  fader  Abraham  som  mere  dyrebar  end 
alle  hans  andre  besiddelser,  og  at  Abraham  midt  i  al  sin 
glæde  blev  befalet  at  ofre  sin  eneste  søn  til  Herren.  Han 
adlød.  Kan  I  forestille  jer,  hvordan  Abraham  følte  ved 
denne  lejlighed?  I  elsker  jeres  søn  lige  så  højt,  som  Abra- 
ham gjorde.  Måske  dog  ikke  helt  så  højt,  som  Abraham 
gjorde  på  grund  af  de  særlige  omstændigheder,  men  hvad 
tror  I,  han  tænkte,  da  de  skulle  rejse  og  sagde  farvel  til 
mor  Sara?  Hvad  tror  I,  han  følte,  da  han  så  Isak  sige  farvel 
til  sin  mor  for  at  rejse  i  tre  dage  til  et  udpeget  sted,  hvor 
ofret  skulle  gives?  Forestil  jer,  at  det  næsten  var  umuligt 
for  fader  Abraham  at  skjule  sin  sorg  og  smerte  ved  afske- 
den, men  han  og  hans  søn  rejste  alligevel  trofast  de  tre 
dage  mod  det  udvalgte  sted,  og  Isak  bar  brændet,  som 
skulle  bringes  til  ofringen.  De  to  andre,  som  var  med  dem, 
fik  besked  på  at  blive  tilbage,  mens  Abraham  og  hans  søn 
gik  op  på  bjerget. 

Så  sagde  drengen  til  sin  far:   „Hvorledes,  Fader?  Her  er 
ilden  og  brændet,  men  hvorer  dyret  til  brændofret?" 
Det  må  have  gået  fader  Abraham  lige  til  hjertet  at  høre  den 
oprigtige  og  tillidsfulde  søn  sige:  ,,Du  har  glemt  offeret!" 


Idet  han  så  på  ynglingen,  den  forjættede  søn,  kunne  den 
stakkels  far  kun  sige:  „Gud  vil  selv  udse  sig  dyret  til 
brændofret,  min  søn!" 

Sammen  gik  de  op  på  bjerget,  sammen  samlede  de  sten  og 
lagde  brændet  på  dem.  Så  blev  Isak  bundet  på  hænder  og 
fødder  og  lagt  på  brændet  oven  på  alteret.  Jeg  formoder, 
at  Abraham,  som  enhver  anden  far  ville  have  gjort,  har 
givet  sin  søn  et  farvelkys  og  en  velsignelse,  og  at  hans 
sjæl  i  denne  stund  må  have  været  ude  af  sig  selv  af  for- 
tvivlelse ved  at  tænke  på,  at  hans  søn  skulle  dø  ved  sin 
egen  fars  hånd.  Alt  blev  udført,  indtil  det  kolde  stål  glimte- 
de i  solen,  og  hånden,  som  skulle  udgyde  livsblodet,  blev 
løftet.  Men  så  sagde  en  Herrens  engel:  „Det  er  nok." 
Vor  himmelske  Fader  gennemgik  alt  dette  og  endnu  mere, 
for  i  hans  tilfælde  blev  hånden  ikke  standset.  Han  elskede 
sin  Søn,  Jesus  Kristus,  mere  end  Abraham  elskede  Isak, 
for  vor  Fader  havde  sin  Søn,  vor  Frelser,  i  de  evige  ver- 
dener. Denne  Søn  var  trofast  og  sanddru  gennem  århun- 
dreder, havde  opnået  en  placering  i  ære  og  herlighed,  og 
Faderen  elskede  ham  umådeligt,  dog  tillod  han  denne 
højtelskede  Søn  at  stige  ned  fra  sin  ære  og  herlighed,  hvor 
millioner  hyldede  ham,  til  jorden  og  en  ringeagt,  som  det 
ikke  står  i  menneskets  magt  at  fatte.  Han  kom  for  at  mod- 
tage spotten,  mishandlingen  og  tornekronen  (Johs.  19:2). 
Gud  hørte  sin  Søns  fortvivlede  råb  i  ufattelig  sorg  og  død- 
angst i  Getsemane,  hvor  hans  legemes  porer  efter  sigende 
åbnede  sig  og  svedte  blod,  medens  han  råbte:  „Fader,  om 
du  vil,  så  tag  denne  kalk  fra  mig!"  (Luk.  22:42). 
Jeg  spørger  jer,  hvilken  far  og  mor  i  denne  verden  kunne 
blive  ved  med  at  høre  på  deres  børns  fortvivlede  skrig, 
uden  at  komme  dem  til  undsætning?  Jeg  har  hørt  om 
mødre,  som  uden  at  kunne  svømme,  har  kastet  sig  i  en 
hvirvlende    strøm    for   at    redde   deres    druknende    barn; 


mødre,  som  er  styrtet  ind  i  brændende  bygninger  for  at 
redde  dem,  de  holdt  af.  Vi  kan  ikke  blive  ved  med  at  høre 
på  disse  skrig,  uden  at  de  rører  ved  vore  hjerter.  Herren 
har  ikke  givet  os  det  uundgåelige,  men  han  har  magten 
til  at  frelse,  og  han  elskede  sin  Søn  og  kunne  have  reddet 
ham.  Han  kunne  have  befriet  ham  for  hobens  forhånel- 
se. Han  kunne  have  reddet  ham,  da  tornekronen  blev  sat 
på  hans  hovet.  Han  kunne  have  befriet  Sønnen,  da  han 
hængende  mellem  de  to  røvere  blev  latterliggjort  med: 
,, Frels  nu  dig  selv  og  stig  ned  af  korset!  Andre  har  han 
frelst,  sig  selv  kan  han  ikke  frelse."  (Mark.  15:30-31).  Alt 
dette  hørte  Faderen.  Han  så  Sønnen  blive  dømt;  han  så 
ham  slæbe  korset  gennem  Jerusalems  gader  og  besvime 
under  dets  vægt.  Han  så  tilsidst  Sønnen  på  Golgata;  han 
så  hans  legeme  udstrakt  på  trækorset;  han  så  naglerne 
blive  drevet  gennem  hænderne  og  fødderne,  og  slagene, 
som  gennembrød  huden  og  sønderrev  kødet  og  udgød 
hans  Søns  livsblod.  Alt  dette  så  han. 

I  vor  Faders  tilfælde  blev  kniven  ikke  standset,  men  den 
faldt  og  udgød  hans  elskede  Søns  livsblod.  Hans  Fader 
så  til  i  sorg  og  fortvivlelse  over  sin  elskede  Søn,  indtil  det 
øjeblik  kom,  da  selv  vor  Frelser  i  fortvivlelse  råbte:  „Min 
Gud!  Min  Gud!  Hvorfor  har  du  forladt  mig?"  (Mark.  15:34). 
I  dette  øjeblik  kan  jeg  forestille  mig,  at  vor  kære  Fader, 
som  bag  sløret  har  været  vidne  til  denne  dødskamp,  ikke 
har  kunnet  udholde  det  længere.  Som  moderen,  der  sagde 
farvel  til  sit  døende  barn,  måtte  gå  ud  af  værelset,  for  ikke 
at  overvære  de  sidste  krampetrækninger,  har  han  bøjet 
hovedet  og  søgt  tilflugt  et  eller  andet  sted  i  sit  store  uni- 
vers, fordi  hans  hjerte  næsten  var  ved  at  briste  af  kær- 
lighed til  denne  Søn.  Åh,  i  det  øjeblik,  hvor  han  kunne  have 
frelst  sin  Søn,  takker  og  priser  jeg  ham,  fordi  han  ikke 
svigtede  os,  fordi  han  ikke  kun  tænkte  på  den  kærlighed, 
han  nærede  til  sin  Søn,  men  også  på  den  kærlighed,  han 
nærede  til  os.  Jeg  priser  ham,  fordi  han  ikke  greb  ind,  og 
fordi  hans  kærlighed  til  os  gjorde  det  muligt  for  ham  at 
udholde  at  se  sin  Søns  lidelser  og  tilsidst  overgive  vor  Frel- 
ser og  Forløser  til  os.  Uden  ham,  uden  hans  offer,  skulle 
vi  være  forblevet  her  og  ville  aldrig  blive  kronet  med  her- 
lighed i  hans  nærvær.  Dette  er,  hvad  det  kostede  vor  Fader 
i  Himmelen  at  give  os  sin  Søn. 

Hvordan  påskønner  jeg  den  gave?  Hvis  jeg  blot  vidste, 
hvad  det  kostede  vor  Faderat  give  sin  Søn,  hvis  jeg  blot 
vidste,  hvor  vigtigt  det  var,  at  jeg  skulle  modtage  den  Søn, 
og  at  jeg  skulle  modtage  det  åndelige  liv,  der  kommer  fra 
den  Søn,  er  jeg  sikker  på,  at  jeg  altid  ville  være  tilstede  ved 
nadverbordet  for  at  ære  den  gave,  der  er  givet  os.  For  jeg 
forstår,  at  vor  himmelske  Fader  er  en  nidkær  Gud  — 
nidkær  hvis  vi  skulle  ignorere,  glemme  eller  bagatellisere 
hans  største  gave  til  os. 

Jeg  ved,  at  ingen  mand  eller  kvinde  nogensinde  skal  kom- 
me til  at  stå  i  vor  himmelske  Faders  nærvær  eller  have 
forbindelse  med  Herren,  Jesus  Kristus,  hvis  de  ikke  ud- 
vikler sig  åndeligt.  Uden  åndelig  vækst  vil  vi  ikke  være  be- 
redte til  at  komme  ind  i  den  guddommeliges  nærvær.  Jeg 
har  behov  for  nadveren.  Jeg  har  behov  for  at  forny  mine 
pagter  hver  eneste  uge.  Jeg  har  behov  for  de  velsignelser, 
der  kommer  med  og  ved  den.  Jeg  ved,  at  det,  jeg  talerom, 


er  rigtigt.  Jeg  bærer  vidnesbyrd  for  jer,  at  jeg  ved,  Herren 
lever.  Jeg  ved,  at  han  ydede  dette  offer  og  denne  forsoning. 
Han  har  givet  mig  en  forsmag  på  dette. 
Jeg  mindes  en  oplevelse,  jeg  havde  for  to  år  siden,  som 
vidnede  for  mig  om  virkeligheden  af  hans  død,  hans  kors- 
fæstelse og  hans  opstandelse.  Det  vil  jeg  aldrig  nogen- 
sinde glemme.  Jeg  giver  jer  unge  mænd  og  kvinder  dette 
vidnesbyrd  i  aften;  ikke  for  at  virke  triumferende,  men  af  et 
ydmygt  og  taknemmeligt  hjerte.  Jeg  ved,  at  Herren  lever, 
og  jeg  ved,  at  mennesket  gennem  ham  kan  blive  frelst,  og 
at  vi  ikke  kan  tillade  os  at  overse  dette  velsignede  offer, 
som  han  har  givet  os  til  hjælp  for  vor  åndelige  udvikling, 
så  vi  kan  berede  os  til  at  komme  tilbage  til  ham  og  blive 
retfærdiggjort. 

På  Fort  Peck,  indianerreservatet,  skulle  jeg  engang  udføre 
noget  missioneringsarbejde  sammen  med  nogle  brødre. 
Medens  vi  arbejdede  blandt  indianerne  og  søgte  Herrens 
inspiration  angående  nogle  specielle  beslutninger,  som 
vedrørte  vort  arbejde  dér,  og  modtog  et  svar,  der  gik  ud 
på,  at  vi  gjorde  det  i  henhold  til  hans  vilje,  drømte  jeg  en 
nat,  at  jeg  befandt  mig  i  det  hellige  tempel.  Efter  at  have 
tilbragt  nogen  tid  i  bøn  og  glæde,  fik  jeg  at  vide,  at  jeg 
kunne  få  lov  til  at  komme  ind  i  et  af  værelserne,  hvor  jeg 
ville  møde  et  herliggjort  væsen.  Da  jeg  kom  ind  af  døren, 
så  jeg,  siddende  på  en  platform,  det  mest  vidunderlige 
væsen,  jeg  nogensinde  havde  set  eller  forestillet  mig 
kunne  eksistere  nogetsteds  i  verden.  Da  jeg  nærmede  mig 
for  at  hilse,  rejste  han  sig  og  gik  frem  mod  mig  med  ud- 
strakte arme,  og  med  et  smil  hviskede  han  blidt  mit  navn. 
Selv  om  jeg  skulle  blive  en  million  år  gammel,  vil  jeg  aldrig 
glemme  det  smil.  Han  tog  mig  i  sine  arme  og  kyssede  mig, 
omfavnede  og  velsignede  mig,  indtil  marven  i  mine  knogler 
syntes  at  ville  smelte.  Til  slut  knælede  jeg  ned  for  hans 
fødder,  og  da  jeg  badede  dem  med  mine  tårer  og  kys,  så 
jeg  naglemærkerne  i  fødderne  på  denne  vor  verdens  Frel- 
ser. Den  følelse,  som  jeg  havde  i  hans  nærhed,  som  holder 
alle  ting  i  sine  hænder,  ved  at  mærke  hans  kærlighed, 
hans  hengivenhed  og  hans  velsignelser,  var  så  vidunderlig, 
at  jeg  ville  give  alt,  hvad  jeg  er  og  håber  at  blive,  for  at  få 
den  følelse  igen,  som  jeg  her  havde  fået  en  forsmag  af. 
Gå  til  dit  nadverbord.  Åh,  det  er  et  velsignet  privilegium, 
som  jeg  nu  fryder  mig  over,  og  jeg  ved,  jeg  ville  skamme 
mig  over  at  stå  i  hans  nærvær  og  prøve  at  komme  med  en 
undskyldning  for  ikke  at  havde  holdt  hans  befalinger  og 
æret  ham  ved  at  bære  vidnesbyrd  over  for  min  Fader  og 
over  for  mennesker,  at  jeg  tror  på  ham,  påtager  mig  hans 
velsignede  navn,  og  at  jeg  lever  ved  og  gennem  ham  ån- 
deligt. 

Hvis  jeg  kan  få  vore  drenge  og  piger  til  at  føle  behovet 
for  dette,  vil  de  være  at  finde  ved  nadvermødet,  og  vi  vil 
være  der.  Jeg  ser  ikke  mere  Jesus  på  korset.  Jeg  ser  ham 
ikke  med  panden  gennemstukket  af  torne  eller  hans  hæn- 
der sønderrevet  af  naglerne.  Nej,  jeg  ser  ham  smilende 
med  udstrakte  hænder,  sigendetil  os  alle:  „Kom  til  mig!" 
Lad  os  gå  til  ham  på  det  bestemte  tidspunkt.  Lad  os  tage 
vore  børn  med  os  og  gennem  vor  trofasthed  finde  alle  de 
velsignelser,  der  hører  til  den  hellige  adlydelse  af  denne 
hellige  ordinanse  —  vores  for  tid  og  evighed. 


Mormonoptegnelser 


Den  aften  stjernerne  kom  nær 


AF  CORINA  N.  BASS,  Argentina 


Som  barn  havde  jeg  en  stærk  tro  på  Herren.  Jesus  var  lige 
så  virkelig  for  mig  som  min  far  og  min  mor,  og  hver  eneste 
jul  varen  tid  med  yb  mening  og  skønhed  for  mig.  Nætterne 
var  fyldt  med  herlighed,  og  jeg  begyndte  at  lede  efter 
,, julestjernen"  allerede  omkring  den  første  december. 
Mangen  en  aften  gik  jeg  udenfor  og  stirrede  op  i  sommer- 
himlen {på  den  sydlige  halvkugle  falder  julen  midt  om  som- 
meren), og  jo  mere  jeg  søgte,  des  nærmere  syntes  stjer- 
nerne at  komme  jorden,  og  min  sjæl  overvældedes  af  kær- 
lighed til  denne  baby,  hvis  fødsel  fyldte  mig  med  forun- 
dring. 

Men  i  14  årsalderen,  da  jeg  var  forundret  over,  hvad  der 
forekom  mig  at  være  modsætninger  i  hans  personlighed, 
begyndte  jeg  at  søge  efter  Gud  —  søgte  med  timelige 
midler.  Efter  at  have  læst  Sankt  Thomas  Aquinas^),  Im- 
manuel Kant^),  Jaime  Luciano  Balmes^,  David  Hume4), 
Sankt  Augustine5),  Friedrich  Wilhelm  Nietzsche^),  Arthur 
Schopenhauer7),  René  Descartes^),  Søren  Kierkegaard^), 
og  mange  andre  mestre  i  rationalisme  —  og  efter  at  have 
omgåedes  ateistiske  venner  —  fastslog  jeg,  at  Gud  var  en 
myte,  skabt  af  mennesker  for  at  berolige  dem  i  en  mystisk 
verden,  som  er  fuld  af  rædsler  og  fænomener,  som  er  en 
udfordring  til  deres  begrænsede  forståelse. 
Jeg  skiftede  Gud  ud  med  fysik.  Her  var  den  ultimative 
videnskab:  Alle  menneskenes  gåder  ville  efterhånden  blive 
løst  gennem  fysikken.  Men  noget  nagede  mig  stadig.  Da 
jeg  talte  med  en  barndomsven,  fortalte  jeg  ham,  at  jeg 
havde  fundet  de  logiske  svar  på  de  fleste  af  de  spørgsmål, 
jeg  havde  haft  med  hensyn  til  skabelsen;  der  var  kun  ét  lille 
problem  tilbage,  som  jeg  ikke  kunne  klare:  Hvor  var  livs- 
gnisten oprindelig  kommet  fra?  Hvad  havde  antændt  den? 
Min  ven  svarede  venligt:  ,,Der  kan  du  se,  hvor  stor  Herren 
er.  Du  kan  finde  et  tusinder  årsager  til  at  fornægte 
ham,  og  så  sætter  han  alligevel  et  stop  for  din  logiske 
tankegang  med  bare  en  enkelt  lille  ting!"  Det  var  noget  at 
tænke  på,  men  jeg  afviste  det. 

Og  så  skete  det  en  dag,  at  en  af  mine  venner  fortalte  mig, 
at  ,,to  amerikanere"  underviste  en  ,,samtale"-klasse  i  Det 
britiske  Institut.  Af  ren  og  skær  nysgerrighed  gik  jeg  der- 
hen. Da  den  ene  af  dem  udtalte,  at  alle  verdens  problemer 
ville  blive  løst,  hvis  alle  havde  sand  tro  på  Gud,  brød  jeg 
ud  i  latter.  Disse  missionærer,  for  det  var  de,  måtte  være 
de  mest  naive  og  ubelæste  fyre,  jeg  nogensinde  havde 


truffet,  men  jeg  fortsatte  med  at  komme  i  deres  klasse, 
bare  for  at  genere  dem. 

Efter  et  stykke  tids  forløb  indbød  de  klassen  til  en  „ung- 
doms-fest", og  også  dér  gik  jeg  hen,  igen  af  ren  nysger- 
righed. Alle  og  enhver  havde  det  skønt,  selvom  der  ikke 
var  spiritus  og  cigaretter,  men  jeg  gik  derfra  med  en  mær- 
kelig urolig  følelse.  Senere  gik  jeg  derhen  igen,  og  før  jeg 
rigtig  vidste  af  det,  var  jeg  involvoret  i  deres  forberedel- 
ser til  en  julefest.  Jeg  tegnede  individueller  indbydelse- 
skort  for  samtlige  medlemmer  i  grenen,  skrev  et  digt  til 
juleprogrammet,  lavede  dragter  og  malede  bagtæppet  til 
krybbe-sceneriet.  Men  jeg  kunne  bestemt  ikke  sige,  hvad 
det  var,  der  motiverede  mig  dertil. 

Mine  venner  var  forbløffede,  min  søster  var  rasende,  og 
min  mor  var  helt  forvirret. 

Og  så  var  der  i  sidste  øjeblik  nogen,  der  bestemte,  at  jeg 
skulle  spille  rollen  som  Maria,  Jesu  moder.  Og  dér,  på 
en  helt  igennem  hjemmelavet  scene,  mere  ydmyg  end 
jeg  nogensinde  havde  følt  mig  og  med  en  temmelig  gam- 
mel dukke  i  armene,  stak  dette  mig  i  hjertet,  som  intet 
andet  havde  gjort  i  alle  disse  år.  jeg  var  helt  overbevist 
om,  at  hvis  jeg  vendte  mig  og  så  ud  af  det  ,, vindue", 
som  jeg  havde  malet,  ville  jeg  se  stjernen,  jeg  ville  se 
Betlehems  høje.  Jeg  vovede  ikke  at  sige  noget  til  nogen, 
men  da  jeg  den  aften  gik  ud  af  kirkebygningen,  syntes  jeg, 
at  stjernerne  var  så  nærved,  at  jeg  kunne  nå  dem,  hvis  blot 
jeg  strakte  mig  efter  dem. 

Selvom  missionærlektierne  ikke  intellektuelt  var  nogen 
udfordring  til  mig,  følte  jeg  mig  tvunget  til  at  fortsætte 
med  dem.  Og  da  jeg  læste  Mormons  Bog,  vidste  jeg,  at 
Selvom  missionærlektierne  ikke  intellektuelt  var  nogen 
udfordring  til  mig,  følte  jeg  mig  tvunget  til  at  fortsætte 
med  dem.  Og  da  jeg  læste  Mormons  Bog,  vidste  jeg,  at 
den  var  sand.  To  år  senere  fik  jeg  i  en  patriarkalsk  vel- 
signelse at  vide,  at  ,,.  .  .  din  Fader  .  .  .  tillod  dig  at  be- 
holde en  erindring  om  dit  liv  ved  hans  side  ...  så  du  blev 
i  stand  til  at  genkende  hans  stemme,  da  du  hørte  den 
igen."  Og  da  kendte  jeg  svarene  på  alle  mine  spørgsmål: 
at  Gud  lever  i  al  sin  majestæt  og  magt,  og  at  den  hånd, 
der  „leder  og  styrer  stjernernes  gang",  er  den  hånd,  der 
rørte  et  stædigt  hjerte  på  den  lille  scene  i  Quilmes-grenen 
i  Argentina  Buenos  Aires  Østmission,  som  nu  hører  til 
Qu  i  I  mes  staven. 


1 )  Ital iensk  teolog ,  1 225-1 274 

2)  Tysk  filosof,  1724-1804 

3)  Spansk  f  i  losof ,  1 81 0-1 848 

4)  Skotsk  filosof  og  historiker,  1711-1776 

5)  Kristen  teolog,  354-430 

6)  Tysk  filosof,  1844-1900 

7)  Tysk  filosof,  1788-1860 

8)  Fransk  filosof  og  matematiker,  1596-1650 

9)  Dansk  filosof,  1813-1855 


To  timer  fra  kirken 


AFSACHIKOHOTTA 

Førsterådgiver  i  distrfktets  hjælpeforening 

Nagoya  første  gren,  Japan  Nagoya  Mission 


Før  min  mand  og  jeg  giftede  os,  enedes  vi  om,  at  kirken 
var  det  vigtigste  i  vor  tilværelse,  og  at  vi  ville  bruge  vor  tid 
og  de  talenter,  vi  måtte  have,  i  kirkens  tjeneste.  Som  det 
kom  til  at  gå,  viste  det  sig  at  være  lettere  sagt  end  gjort. 
Efter  at  vi  var  blevet  gift,  måtte  vi  flytte  til  en  lejlighed,  der 
lå  nok  så  langt  fra  kirkebygningen.  At  køre  på  cykel  til 
jernbanestationen,  køre  med  toget  til  den  næste  by  og 
derpå  med  bus  til  kirken,  tog  halvanden  time.  Og  hvis  jeg 
kom  for  sent  til  det  første  tog  og  måtte  vente  til  det  næste, 
ville  turen  selvfølgelig  tage  mig  mere  end  to  timer.  Det 
gjorde  det  vanskeligt  for  grenspræsidenten  at  give  mig  en 
opgave.  Desuden  blev  min  mand,  efter  at  vi  havde  været 
gift  i  tre  måneder,  meget  syg  og  indlagt  på  hospitalet.  Så 


jeg  måtte  tage  arbejde  for  at  forsørge  os.  Hver  dag  besøgte 
jeg  efter  arbejdet  min  mand  på  hospitalet  og  prøvede  ba- 
gefter at  komme  i  kirken,  men  der  var  simpelthen  ikke 
timer  nok  i  døgnet. 

Dette  bekymrede  mig,  og  jeg  vidste,  at  hvis  vi  boede  noget 
nærmere,  ville  jeg  være  i  stand  til  at  påtage  mig  en  kaldel- 
se i  kirken.  Men  grundene  i  nærheden  af  kirkebygningen 
var  meget  dyre,  og  vi  kunne  slet  ikke  få  råd  til  at  leje  os 
ind  i  så  eksklusivt  et  område  og  selvfølgelig  slet  ikke  at 
købe  et  hus  dér.  Logisk  måtte  jeg  fastslå,  at  det  var  umu- 
ligt, men  i  skriften  siges  det,  at  „fordi  I  altid  beder,  hører 
jeg"  (se  Lukas  18:1-7).  Derfor  bad  jeg  uophørligt.  Jeg  vidste 
ikke,  hvordan  Herren  kunne  besvare  et  så  urimeligt  forlan- 
gende: jeg  blev  blot  ved  at  bede.  Kort  tid  derefter  beslutte- 
de min  onkel,  hvis  hus  lå  kun  13  minutter  fra  kirkebygnin- 
gen, pludselig  at  ville  flytte,  og  han  tilbød  os  sit  smukke 
hus.  Jeg  vidste,  at  min  bøn  var  blevet  hørt.  Vi  var  så  lykke- 
lige; for  endelig  kunne  vi  komme  til  at  arbejde  i  kirken. 
På  det  tidspunkt  var  min  mand  blevet  udskrevet  fra  hospi- 
talet, og  vi  var  bedre  i  stand  til  at  passe  vore  møder  som 
en  familie. 

Efter  at  vi  var  flyttet,  offentliggjorde  kirken  planerne  om 
at  bygge  en  kirke  i  Nagoya,  og  alle  begyndte  at  tage 
overarbejde  for  at  tjene  penge  til  byggefondet.  Kort  deref- 
ter besluttede  min  mand  og  jeg  os  til  at  starte  vor  egen 
virksomhed  —  et  bageri.  Men  igen,  vi  havde  kun  lidt  kapi- 
tal. Vi  havde  brugt  alle  vore  opsparede  penge  til  at  begyn- 
de denne  forretning,  og  vi  brugte  hele  min  indtægt  til  at 
leve  for.  Vi  vidste  ikke,  hvordan  vi  kunne  hjælpe  med  at 
opbygge  byggefondet,  især  da  jeg  nu  var  i  omstændig- 
heder og  ikke  meget  længere  ville  være  istand  til  at  arbej- 
de. Skønt  min  mands  virksomhed  var  voksende,  havde  vi 
ikke  nok  til  at  leve  af,  betale  byggefond  og  berede  os  til 
den  lilles  ankomst.  Jeg  arbejdede  længe  nok  til  at  få  min 
årsbonus,  og  lagde  den  til  side  til  at  betale  for  fødselsom- 
kostningerne.  Det  var  alt,  hvad  vi  havde. 
En  aften  ringede  grenspræsidenten  til  os  og  fortalte,  at  de 
blot  manglede  en  lille  smule  i  byggefondet,  og  han  bad  os 
hjælpe.  De  eneste  penge  vi  havde  var  dem,  der  var  beregnet 
til  babyen,  der  snart  skulle  fødes.  Og  da  det  var  alt,  hvad 
vi  havde,  var  det  også  alt,  vi  kunne  give,  den  aften  bragte 
vi  pengene  hen  til  grenspræsidenten.  Det  var  lige  akkurat 
nok  til  at  nå  det  beløb,  som  vores  gren  havde  fået  til 
opgave  at  skaffe. 

Vi  bekymrede  os  derefter  ikke  om,  hvordan  vi  skulle  skaffe 
penge  til  at  betale  for  fødselsomkostningerne.  Vi  vidste, 
at  Herren  ville  sørge  for  os.  Selvfølgelig  spekulerede  jeg 
lidt,  men  når  jeg  gjorde  det,  var  det  altid  med  fred  i  sin- 
det. 

Næste  måned  var  min  mand  ansat  i  en  stilling,  som  vi  end 
ikke  anede  eksisterede.  Med  hans  løn  i  det  arbejde  ville  vi 
have  nok  til  at  betale  hospitalsregningen,  når  barnet  var 
født.  Gud  siger,  at  vi  skal  gøre  alt,  hvad  vi  kan,  og  derefter 
må  vi  overlade  resten  til  ham.  Jeg  ved,  at  det  er  rigtigt. 

,,M  køre  på  cykel  til  jernbanestationen ,  køre  med  toget 
til  den  næste  by  og  derpå  med  bus  til  kirken,  tog  halvan- 
den time. " 

Til  minde  om 


ÆLDSTE 

ilt 

HUGH  B.  BROWN 


„Mænd  som  Hugh  B.  Brown  er  ikke 
bare  tilfældigheder.  De  er  i  den  san- 
deste betydning  skæbnens  børn", 
sagde  præsident  Spencer  W.  Kimball, 
da  han  sluttede  begravelseshøjtide- 
ligheden  for  ældste  Brown,  den  5. 
december  1 975  i  Salt  Lake  Tabernakel . 
Ældste  Hugh  B.  Brown,  medlem  af  De 
tolvs  Råd,  døde  i  en  alder  af  tooghalv- 
fems  i  LDS-hospitalet  tirsdag  den  2. 
december  efter  lang  tid  sygdom. 
Ældste  Browns  nevø,  præsident  N. 
Eldon  Tanner  af  Det  første  Præsident- 
skab, erklærede,  at  „foruden  mine 
forældre  har  ingen  mand  haft  større 
eller  mere  betydelig  indflydelse  på 
min  tilværelse  end  onkel  Hugh  Brown 
...  jeg  vil  for  evigt  være  taknemmelig 
for  hans  indsigtsfulde  vejledning  og 
hans  gode  eksempel  for  mig  gennem 
hele  mit  liv. 

Jeg  har  kendt  ham  intimt  i  hans  hjem, 
før  han  blev  gift,  hvor  han  var  en  loyal 
og  hengiven  søn.  Og  jeg   har  kendt 


ham  i  hans  eget  hjem  som  en  venlig 
og  kærlig  ægtemand  og  fader." 
Ældste  Marvin  J.  Ashton  af  De  tolvs 
Råd,  som  var  missionær  i  England,  da 
broder  Brown  præsiderede  dér,  talte 
også  og  sagde:  ,,l  sin  tale  var  han 
veltalende  i  enkelthed.  I  livet  var  han 
altid  korrekt  og  alligevel  let  at  tale 
med.  Han  var  kultiveret,  men  ikke  be- 
grænset. Bestemt,  men  venlig.  Mo- 
dig, men  alligevel  venlig  og  altid  op- 
løftende med  en  skøn  forståelse  og  en 
ubetalelig  sans  for  humor." 
Helligånden  hjalp  ældste  Brown  med 
at  fastlægge  sin  egen  guddommelige 
skæbne,  og  han  stolede  på  dens 
tilskyndelser  hele  livet  igennem.  En 
sådan  manifestation  forekom  i  1900, 
da  han  var  sytten  år  gammel  og  boede 
i  Cardston.  Ved  en  bryllupsfest,  der 
blev  holdt  i  hans  forældres  hjem,  var 
der  også  en  tolvårig  pige,  hvis  kæle- 
navn var  „little  Ziny",  sammen  med 
sin   mor.    Broder   Brown   fortalte   se- 


nere: „Hun  var  en  lille  pige  .  .  .  med 
gyldne  lokker  hængende  ned  over 
skuldrene.  Jeg  var  dybt  imponeret,  da 
hun  genert  stod  ved  siden  af  sin  mor 
og  læste  et  digt  højt.  Jeg  vendte 
mig  om  mod  min  mor  og  sagde:  „En 
dag  vil  jeg  gifte  mig  med  den  pige!". 
„Godt",  svarede  hun.  „Det  håber 
jeg,  du  gør!"  Han  sagde  selvfølgelig 
ikke  noget  til  Zina  Card,  da  de  ikke 
tidligere  var  mødtes,  og  han  sagde 
heller  ikke  noget  til  hende  før  fem 
år  senere,  da  han  vendte  hjem  efter  sin 
mission. 

En  anden  interessant  og  magtfuld 
manifestation  af  Ånden  kom,  mens 
han  var  på  mission  i  Europa. 
Heber  J.  Grant,  præsident  over  den 
europæiske  mission,  gav  ældste 
Brown  til  opgave  at  arbejde  i  Norwish 
konference  i  universitetsbyen  Cam- 
bridge. —  Pøbelen  havde  drevet  det 
sidste  par  ældster  ud  af  byen,  og  æld- 
ste Brown  blev  ladt  tilbage  dér  uden 

partner  efter  den  førstedag.  Han  sag- 
de, at  han  følte  situationens  barske 
virkelighed  —  en  ung,  uerfaren  og 
ulærd  cowboy  fra  Canada  her  i 
Cambridge  —  og  efter  uden  noget 
tegn  på  held  at  have  ringet  på  dørene  i 
flere  dage,  var  han  overbevist  om,  at 
det  havde  været  forkert  at  sende  ham 
hertil.  Han  vendte  skuffet  tilbage  til 
sit  logi.  Den  aften  besøgte  en  mand 
ham  og  forklarede,  at  han  og  seksten 
andre  familier  havde  forladt  The 
Church  of  England  en  uge  tidligere, 
fordi  de  ikke  længere  troede,  at  den 
var  sand.  Hele  den  uge  havde  de  bedt 
til  Herren  om  at  sende  dem  en  ny 
præst.  Da  manden  havde  fundet  en 
traktat,  som  ældste  Brown  havde 
efterladt  et  sted,  følte  han,  at  deres 
bønner  var  blevet  besvaret.  „Jeg  er 
kommet  for  at  spørge  Dem",  sagde 
manden,  „om  De  imorgen  vil  komme 
til  mit  hjem  og  blive  vores  nye  præst". 
Ældste  Brown  accepterede  men  følte 
sig  bange  og  uforberedt.  Han  havde 
endnu  aldrig  overværet  noget  møde  i 
missionsmarken.  Han  havde  ingen  er- 
faring. Men  han  havde  ,,en  rodfæstet 
tro  på,  at  Gud  ville  hjælpe  mig  gen- 
nem det",  og  han  begyndte  øjeblik- 
kelig at  faste  og  bede.  Da  mødetiden 
endelig  kom,  var  han,  som  han  siger 
,, angst  til  døden".  Han  begyndte 
mødet  med  at  synge  ,,0,  min  Fader", 
og  derpå  bad  han  dem  alle  knæle  sam- 
men med  ham  i  bøn.  ,,Da  jeg  udtalte 
Guds  navn,  forsvandt  al  min  frygt,  al 
bekymring,  og  jeg  var  overbevist  om, 
at  han  ville  tage  styret,  hvad  han  også 
gjorde  på  mirakuløs  måde." 
Ældste  Brown  forklarede,  at  han  talte 
i  femogfyrre  minutter  med  en  følelse 
af,  at  ,, Herren  talte  til  dem  gennem 
mig".  Ved  slutningen  af  mødet  bar  de 
tilstedeværende  vidnesbyrd  om,  at 
han  havde  fortalt  dem  sandheden,  den 
sandhed,  som  de  havde  søgt  efter.  I 
løbet  af  tre  måneder  blev  hver  eneste, 
han  havde  talt  til  den  aften,  døbt  ind  i 
kirken. 

En  anden  oplevelse  gjorde  et  stærkt 
indtryk  på  ældste  Brown  under  hans 
mission.  En  særlig  sygdom  ramte 
ældste  Brown,  og  selvom  der  endnu 
varet  år  tilbage  af  kaldelsen,  foreslog 
præsident  Grant  ham  en  hæderlig 
afløsning  som  missionær,  for  at  æld- 
ste Brown  kunne  rejse  hjem  og  blive 


lægebehandlet.  Han  svarede  med  at 
forsikre  præsident  Grant,  at  en  vel- 
signelse   under    hans    hænder    ville 
sikre,  at  han  kunne  fuldføre  sin  mis- 
sion   ved    godt    helbred.    Præsident 
Grants  velsignelse  medførte  øjeblik- 
kelig helbredelse,  og  missionen  fuld- 
førtes uden  sygdommens  tilbageven- 
den. Som  resultat  af  deres  bekendt- 
skab, kom  ældste  Brown  til  at  glæde 
sig  over  et  nært  venskab  med  og  stor 
respekt  for  præsident  Heber  J.  Grant, 
et  forhold,  der  bestod  hele  livet. 
Efter  at  være  kommet  hjem,  erfarede 
ældste  Brown,  at  den  pige,  han  elske- 
de, var  blevet  forlovet  med  en  anden. 
Han  fortalte  dette  til  sin  stavspræsi- 
dent  i  Alberta,  præsident  E.  J.  Wood, 
som  svarede:   ,,Zina  Card  er  en  perle 
blandt  kvinder.  Jeg  lover  dig,  at  hvis 
du  vil  tage  til  Salt  Lake  til  aprilkon- 
ferencen og  fortælle  hende,  hvad  du 
føler  for  hende,  vil   hun   afbryde  sin 
forlovelse,  og   I  vil   blive   gift."   Han 
gjorde,   som   stavspræsidenten   fore- 
slog, og  selvom  han  vendte  tilbage  fra 
konferencen,  uden  at  der  var  afgivet 
noget  løfte,  blev  de  viet  det  følgende 
år,   i   1908,   af   præsident   Joseph    F. 
Smith  i  Salt  Lake  tempel. 
Broder  Browns  liv  blev  også  karakteri- 
seret af  mod,  beslutninger  og  store 
evner  som   leder.    Hans    stavspræsi- 
dentskab  erkendte  det,  da  de  i  1912 
kaldte  ham  til  en  mission  i  Calgary, 
hvor  han  skulle  tage  militæruddannel- 
se forud  for  en  opgave  med  at  organi- 
sere et  sidste  dages  hellige  kontin- 
gent til  de  canadiske  reserver. 
Det  var  blevet  rapporteret  i  parlamen- 
tet i  Ottawa,  at  mormonerne  ikke  var 
loyale  og  ikke  ville  støtte  moderlandet, 
hvis  der  skulle  udbryde  krig  i  Europa. 
Et   af    parlamentets    medlemmer    fra 
Lethbridge  i  Alberta  svarede,  at  mor- 
monerne var  loyale,  men  at  de  ønske- 
de at  blive  ført  af  deres  egne  ledere. 
Præsident    Wood     kaldte    Hugh     B. 
Brown  sammen  med  fire  andre  og  bad 
dem  gennemgå  den  nødvendige  mili- 
tæruddannelse for  at  blive  officerer. 
Hugh  trænede  hver  uge  i  tre  år  og  steg 
gennem  graderne  fra  løjtnant  til  kap- 
tajn  og   tilsidst   major.    De   udvalgte 
officerer   organiserede    en    eskadron 
i  Cardston  og  trænede  som  kavalleri 
i  Calgary.  Da  krigen  brød  ud  i  1914, 
blev  han,  sammen  med  de  andre  fire 


mormoner  blandt  officererne,  bedt  om 
at  danne  en  eskadron  til  oversøiske 
riffelkompagni  i  1915  og  landede  efter 
genoptræningen  i  Liverpool  i  1916. 
Mens  de  var  på  vej  til  Liverpool,  ud- 
brød der  i  Petawawa  i  Canada  en  revol- 
te blandt  de  1500  soldater,  hvoraf  mor- 
mon-eskadron var  en  del.  De  hurtigt 
sammenkaldte  officerer  foreslog  øje- 
blikkelig benyttelse  af  militærmagt  for 
at  undertrykke  opstanden.  Hugh  argu- 
menterede herimod  og  gik  ubevæbnet 
ind  mellem  de  oprørske  tropper.  Han 
talte  til  dem  i  næsten  to  timer,  ståen- 
de på  et  bord,  taget  fra  et  nærliggen- 
de telt.  Situationen  var  tilstrækkelig 
alvorlig  til,  at  den  kunne  have  udviklet 
sig  til  regulært  oprør,  der  ville  have 
kostet  menneskeliv.  Imidlertid  lod 
tropperne  sig  tilsidst  berolige  og 
vendte  tilbage  til  deres  telte.  Hugh 
havde  held  med  sig  i  den  grad,  at  det 
ikke  blev  nødvendigt  at  rette  formel 
anklage  mod  nogen  af  soldaterne. 
Efter  krigen  vendte  broder  Brown  til- 
bage til  sine  jurastudier.  Han  fuldførte 
sine  studier  og  opnåede  ret  til  at  prak- 
tisere i  1921.  Senere  flyttede  han  til 
Salt  Lake  City  og  blev  dér  kaldet  til 
præsident  over  Granite  stav. 
Ældste  Brown  blev  af  præsident 
Heber  J.  Grant  kaldet  til  at  præsidere 
over  den  britiske  mission  i  1937.  Hans 
militære  og  juridiske  indsigt  må  have 
været  af  stor  værdi  i  denne  kaldelse, 
der  medførte,  at  han,  da  den  anden 
verdenskrig  brød  ud,  var  den,  der 
måtte  lede  evakueringen  af  mis- 
sionærer fra  England  og  andre  natio- 
ner i  Europa. 

Han  underviste  i  religion  ved  Brigham 
Young  University  fra  1946  til  1950,  da 
han  blev  præsident  for  et  olieud- 
vindingskompagni  i  Alberta  i  Canada. 
Han  tjente  i  den  stilling  nok  til  at  til- 
bagebetale en  gæld,  han  havde  på- 
draget sig  under  en  livslang  tjeneste, 
hovedsageligt  i  kirkelige  kaldelser. 
Selvom  arbejdet  i  Canada  var  spæn- 
dende, var  det  på  dette  tidspunkt  af 
broder  Browns  liv,  at  han  oplevede 
tilværelsens  bølgedal.  Skønt  hans 
familie  kunne  glæde  sig  overgodt  hel- 
bred, var  han  ikke  sikker  på,  hvad  Her- 
ren ønskede  af  ham  i  den  tilbage- 
værende del  af  livet  her  på  jorden : 
,,l  oktober  1953  befandt  jeg  mig  oppe 
i  den  canadiske  del  af  Klippebjergene, 

dirigerende  boring  efter  olie.  Til  trods 
for,  at  min  familie  var  ved  godt  helbred 
og  godt  mod,  og  jeg  tjente  godt,  var 
jeg  dybt  bekymret  og  nedbøjet.  En 
tidlig  morgen  gik  jeg  op  i  bjergene  og 
talte  med  Herren  i  bøn.  Jeg  fortalte 
ham,  at  selvom  det  så  ud  til,  at  jeg 
ville  blive  velhavende  som  følge  af  mit 
olie-eventyr,  håbede  jeg,  at  han  ville 
afbryde  dette,  hvis  det  efter  hans 
visdom  ikkevillevære  godt  for  mig  og 
min  familie. 

Den  aften  kørte  jeg  hjem  fra  lejren  i 
bjergene  til  Edmonton,  stadig  ånde- 
ligt nedtrykt  og  urolig.  Uden  at  spise 
aftensmad  gik  jeg  alene  ind  i  sove- 
værelset efter  at  have  bedt  min  hustru 
lægge  sig  til  ro  i  et  andet  værelse,  for- 
di jeg  var  klar  over,  at  det  ville  blive 
en  hvileløs  nat  for  mig,  og  at  hun 
ikke  kunnevære  tjent  med  at  blive  for- 
styrret af  mig.  Hele  natten  kæmpede 
jeg  mod  den  onde.  Jeg  var  besat  af 
ønsket  om  at  måtte  blive  udslettet  af 
tilværelsen.  Jeg  tænkte  ikke  på  at 
begå  selvmord,  men  jeg  ønskede,  at 
Herren  ville  finde  udvej  for  mig  til  at 
ophøre  at  eksistere.  Værelset  var  fyldt 
af  mørke,  og  der  herskede  en  rigtig 
ond  ånd,  der  var  så  håndgribelig,  at 
jeg  næsten  blev  opslugt  af  den.  Ved 
tre-tiden  om  morgenen  kom  min  kone 
ind,  efter  at  hun  havde  hørt  mig  gå 
omkring  i  værelset,  og  spurgte,  hvad 
der  var  i  vejen.  Efter  at  hun  havde 
lukket  døren  bag  sig,  sagde  hun: 
„Men,  Hugh,  hvad  erdet,  der  er  herin- 
de?" og  jeg  svarede:  ,,Det  er  Satan!" 
Vi  tilbragte  resten  af  natten  sammen, 
meget  af  den  på  knæene.  Da  jeg 
næste  morgen  var  kommet  til  kon- 
toret, hvor  jeg  var  alene,  fordi  det  var 
lørdag,  knælede  jeg  påny  i  bøn  og  bad 
om  befrielse  fra  denne  onde  ånd. 
Og  jeg  følte  en  fredfyldt  ånd  komme 
over  mig.  Jeg  ringede  til  min  kone  og 
fortalte  hende  det. 

Da  jeg  sent  den  aften  var  i  bad,  rin- 
gede telefonen,  og  min  kone  tog  den. 
Hun  råbte  til  mig:  ,,Det  er  Salt  Lake 
City  i  telefonen."  Da  jeg  tog  den,  hørte 
jeg  en  stemme,  der  sagde:  ,,Det  er 
David  O.  McKay,  der  taler.  Herren  øn- 
sker at  du  skal  bruge  resten  af  dit  liv 
i  tjeneste  for  kirken.  De  Tolvs  Råd  har 
lige  indstillet,  at  du  skal  overtage 
afdøde  Stayner  Richards  plads  og 
blive  assistent  til  De  Tolv." 


Skønt  Mor  og  jeg  havde  tilbragt  en 
søvnløs  nat,  og  det  var  så  sandelig  en 
frygtelig  nat,  blev  vi  også  den  næste 
nat  oppe  i  frydefuld  glæde  over,  at 
Herren  ville  strække  sig  så  vidt  at 
hjælpe  os  i  vor  prøvelses  time." 
Beretningen  om  broder  Browns  kamp 
med  den  onde  og  efterfølgende  kal- 
delse er  ikke  meget  ulig  den  kamp, 
som  Joseph  Smith  havde  umiddelbart 
før  hans  første  syn.  Sådanne  kampe 
kommer  uden  tvivl  for  mange  åndelige 
ledere. 

Ældste  Brown  virkede  som  assistent 
til  De  tolvs  Råd  indtil  1958,  da  han 
blev  opretholdt  som  medlem  af  det 
samme  råd.  I  1961  blev  han  af  præsi- 
dent David  O.  McKay  kaldet  til  råd- 
giver i  Det  første  Præsidentskab, 
hvor  han  tjente  sammen  med  præsi- 
denterne J.  Reuben  Clark,  jr.  og  Henry 
Moyle.  Han  blev  opretholdt  som  an- 
denrådgiver efter  præsident  Clarks 
død  og  som  førsterådgiver,  efter  at 
præsident  Moyle  var  død.  Han  tjente 
sammen  med  præsident  Tanner  indtil 
præsident  McKays  død  i  januar  1970, 
hvorefter  han  vendte  tilbage  til  sit 
elskede  kvorum  af  De  tolv  Apostle. 
I  det  meste  af  sit  liv  som  landmand, 
canadisk  cowboy,  missionær,  soldat 
advokat,  professor,  forretningsmand 
og  kirkeleder,  har  Hugh  B.  Brown  ved 
sin  side  haft  en  kvinde,  der  har  været 
mindst  lige  så  stærk,  og  efter  hans 
egen  indrømmelse  mere  følsom  over 
for  Ånden,  og  lige  så  åndfuld  og  hen- 
given som  han  selv. 
Kirkelige  kaldelser  medførte,  at  de 
ofte  måtte  være  borte  fra  hinanden  i 
lange  perioder.  Af  den  grund  levede 
søster  Brown  et  helt  liv  i  adskillelse 
fra  sin  mand  og  med  afbrudte  karriere 
og  økonomisk  pres.  Hun  måtte  også 
gennemleve  alvorlige  sygdomme  hos 
sine  forældre  og  børn  og  hendes 
førstefødte  søns  død  som  flyver,  da 
han  blev  skudt  ned  over  Atlanterhavet 
under  anden  verdenskrig. 
Zina  Young  Card,  hvis  bedsteforældre 
var  Brigham  Young  og  Zina  Hunting- 
ton, og  datter  af  Cardstons  grund- 
lægger, levede  op  til  sin  arv.  Søster 
Brown  gik  i  døden  forud  for  sin  mand 
i  december  1974. 

Nu  fortsætter  den  kærlighedshistorie, 
der  i  hvert  fald  fra  den  ene  side  be- 
gyndte, da  hun  blev  tolv  år  gammel, 


idet  de  påny  er  forenet.  Dette  meget 
ømme  forhold  bragte  i  deres  sidste 
år  tårer  af  kærlighed  og  hengivenhed 
frem  hos  mange,  som  havde  det  privi- 
legium at  overvære,  hvordan  broder 
Brown,  støttet  til  en  stok  og  måske  en 
søn,  et  barnebarn  eller  oldebarn, 
kom  hjem  fra  en  opgave  i  kirken 
i  sit  enoghalvfemsindstyvende  år  og 
så  ham  nærme  sig  hjemmet,  stille 
banke  på  Zinas  soveværelsesvindue, 
gå  om  til  hoveddøren  og  sige:  „Jeger 
hjemme  mor.  Din  kæreste  er  hjem- 
me." Og  derpå,  så  hurtigt  som  alderen 
og  en  sidste  svækkende  sygdom  ville 
tillade  det,  gå  til  hendes  sengelege  for 
at  kysse  og  hilse  på  sin  ægtefælle 
gennem  seksogtres  år  —  og  for  evig- 
heden. 

Til  minde  om 


ÆLDSTE 


ELRAY  L.  CHRISTIANSEN 


1897-1975 


„For  længe  siden  lovede  jeg  Herren, 
at  jeg  var  rede  til  at  give  eller  at  gøre 
hvad  som  helst  og  alt,  hvad  han  ville 
kræve  af  mig  gennem  sine  tjenere. 
Jeg  har  prøvet  at  gøre  det."  Broder 
Christiansen  udtalte  dette  i  oktober 
1951,  da  han  blev  opretholdt  som 
assistent  til  De  tolvs  Råd,  og  det  har 
lige  siden  været  karakteristisk  for 
hans  tilværelse. 

Ældste  Christiansens  livslange  tje- 
neste endte  pludselig  efter  et  hjertes- 
top, den  2.  december  1975.  Han  var 
78  år  gammel.  Præsident  Ezra  Taft 
Benson  fra  De  tolv  Apostles  Råd  talte 
ved  begravelsen,  der  fandt  sted  tors- 
dag, den  4.  december.  Præsident 
Benson  kæmpede  ved  begyndelsen 
af  sin  tale  for  at  bringe  sine  følelser 
under  kontrol,  sa  han  nævnede,  at 
ældste  Christiansens  bortgang  var 
sket,  sådan  som  han  havde  ønsket 
det,  „midt  i  arbejdet  lige  til  det  sid- 
ste". Ældste  Benson  fortsatte:  „Jeg 
holdt  virkelig  meget  af  denne  Guds 
tjener,  som  jeg  har  kendt  i  fyrretyve 
år.  Han  var  altid  beskæftiget  med  vor 
himmelske  Faders  arbejde." 
Hans  familie  var  en  kilde  til  styrke  for 

ham,  mens  han  udførte  sine  kaldelser 
i    kirken.    Ved    oktoberkonferencen    i 
1951     sagde     broder     Christiansen: 
„Hver  gang  jeg  har  stået  overfor  en 
opgave,  som  var  vanskelig  for  mig, 
har  jeg  altid  fået  øjeblikkelig  støtte  fra 
min  dejlige  kone  og  også  opmuntring 
fra  mine  børn.  Den  støtte  har  været  en 
af  de  nyttigste  og  mest  styrkende  på- 
virkninger,  jeg   har  været   udsat    for 
i   tilværelsen.   Med  deres   hjælp,   og 
med  Herrens  hjælp,  er  vi  kommet  frem- 
ad og  har  gjort  vort  bedste." 
Broder  Christiansen  blev  født  i  May- 
field  i  Utah  og  var  efterkommer  af  tid- 
lige kirkemedlemmer  og  kolonisatorer 
i   Utah.    Hans   far   var    landmand    og 
skovfoged.   Det  var  nok  faderens  in- 
teresse, der  senere  fik  ham  til  at  stu- 
dere på  Utah  State  landbrugsuniversi- 
tet.  Han  fortsatte  senere  studierne  ved 
Brigham      Young      universitetet      og 
University  og  Utah.  Han  tog  eksamen  i 
pædagogik  og  var  i  mange  år  lærer 
og    skoleadministrator.    I    en    del    år 
underviste   han    i    kirkens   skoler   og 
seminarprogrammet. 
Kort  efter  sit  bryllup  blev  han  sammen 
med  sin  hustru  kaldet  til  at  udføre  en 


fuldtidsmission  i  USA's  Central 
States  Mission.  Senere,  i  1937,  blev 
han  kaldet  som  præsident  over  Texas- 
Lousiana  Mission  og  virkede  i  den 
stilling  i  over  4  år. 

I  andre  kirkelige  kaldelser  tjente  æld- 
ste Christiansen  som  biskop,  stavs- 
præsident,  rådgiver  i  et  stavspræsi- 
dentskab,  som  højrådsmedlem  og  i 
GUF's  præsidentskab.  Fra  1943  og  til 
sin  kaldelse  som  assistent  til  De 
tolvs  Råd  i  1951  virkede  han  som  præ- 
sident over  Logan  Templet.  Senere 
som  assistent  til  De  Tolv  tjente  han 
også  som  præsident  over  Salt  Lake 
Templet  og  kaldtes  senere  til  koor- 
dinator for  alle  verdens  templer. 
Broder  Christiansen  var  også  en  ta- 
lentfuld cello-spiller.  Han  spillede  i 
strygeorkestre  og  et  stykke  tid  i  Utah 
Symphony  Orchestra. 
Præsident  Spencer  W.  Kimball  præsi- 
derede ved  begravelsen  og  var  sidste 
taler.  Han  sagde:  „Broder  Christian- 
sen var  en  lykkelig  mand.  Han 
syntes  i  høj  grad  at  kunne  lide  sit  ar- 
bejde. Det  var  altid  en  glæde  at  være 
sammen  med  ham." 


Børnestjernen 


Fraven  til  ven 


AF  ÆLDSTE  NEAL  A.  MAXWELL 
Assistent  til  De  tolvs  Råd 


Arbeidets  evangelium 


Jeg  var  velsignet  med  forældre,  der 
som  hengivne  kirkemedlemmer  lærte 
mig  mange  ting  om  evangeliet  tidligt 
i  mit  liv,  og  deriblandt  også  betydnin- 
gen af  arbejde.  De  var  både  hårdtar- 
bejdende og  prøvede  at  opspare  af  de 
penge,  som  de  havde.  De  brugte  ikke 
meget  på  sig  selv  men  hellere  til  at 
velsigne  deres  børn  med.  Det  var  let 
for  mig  at  lære  at  kunne  lide  at  ar- 
bejde, for  jeg  havde  forældre,  der 
arbejdede  uden  at  klage. 


Min  far  var  bogholder,  og  min  mor 
havde  sit  arbejde  i  huset.  Mine  søstre 
og  jeg  havde  hver  vores  opgaver,  men 
alligevel  blev  der  tid  til  at  lege.  Som 
vi  blev  ældre,  var  der  mere  arbejde  at 
gøre  og  større  ansvar.  Der  var  tider, 
hvor  jeg  ikke  brød  mig  om  at  arbejde, 
for  jeg  ville  hellere  lege,  men  det 
var  et  sundt  liv  for  mig,  både  fysisk  og 
åndeligt. 

Vi  boede  på  en  lille  farm  og  havde 
nogle  ænder,  høns,  lam,  adskillige 
køer  og  en  hel  del  svin.  Så  vi  kunne 
selv  producere  meget  af  det,  vi  spiste, 
så  vi  ikke  behøvede  at  købe  alting  i 
forretningerne.  Der  var  en  køkkenhave, 
der  skulle  luges  og  vandes,  og  frugt- 
træer, der  skulle  beskæres  og  frugt  at 
plukke. 

Mine  forældre  gav  mig  også  en  anden 
god  grund  til  at  arbejde  hårdt.  Jeg  fik 
lov  til  at  beholde  nogle  af  de  penge, 
jeg  tjente  ved  salget  af  dyrene  og 
frugten. 

Når  jeg  nu  tænker  tilbage  på  de  år, 
forstår  jeg,  at  det  var  godt,  at  jeg  hav- 


de nok  at  bestille,  og  at  arbejde  var 
noget,  der  forventedes  af  mig.  Jeg  tror 
ikke,  at  mennesker  kan  være  lykkelige 
uden  at  have  noget  at  gøre.  Man  kan 
i  virkeligheden  i  højere  grad  blive  slave 
af  lediggang  end  af  arbejde.  Arbejde 

gør  os  også  ydmyge  og  minder  os  om 
alle  de  velsignelser,  der  kommer  fra 
vor  himmelske  Fader. 
De,  der  ikke  kan  lide  at  arbejde,  bør  en 
gang  imellem  stille  sig  dette  spørgs- 
mål: ,,Hvis  jeg  ikke  arbejder,  hvis 
ansvar  er  det  så  at  sørge  for  mig?" 
Vor  himmelske  Fader  har  helt  ret- 
færdigt sagt,  at  den,  der  ikke  bestiller 
noget,  ikke  skal  spise  arbejderens 
brød.  Men  nutildags  tror  mange  men- 
nesker, at  andre  har  til  opgave  at  sør- 
ge for  dem,  der  ikke  bestiller  noget 
eller  er  dovne.  Det  er  ikke  det,  som 
Jesus  Kristus  lærer  os,  vel?  Vi  skal 
arbejde  og  dele  med  andre,  men  ikke 
være  dovne  og  derpå  forvente,  at 
andre  skal  dele  med  os. 
Når  vi  arbejder,  har  vi  mindre  tilbøje- 
lighed til  at  smide  noget  væk,  og  det 
at  smide  ting  væk  er  et  stort  problem 
i  nogle  familier  og  lande. 
Den,  der  arbejder  hårdt,  har  også 
større  tilbøjelighed  til  at  dele,  hvad 
han  har,  med  dem,  der  virkelig  er  fat- 
tige og  trængende. 

Arbejdets  evangelium  er  en  vigtig  del 
af  kirkens  lære.  Hvis  vi  tidligt  i  livet 
lærer  at  arbejde,  vil  vi  blive  bedre 
mennesker,  bedre  familiemedlemmer, 
bedre  naboer  og  bedre  disciple  af 
Jesus  Kristus,  der  selv  lærte  at  arbej- 
de som  tømrer.  Jeg  har  set  de  steder 


i  Nazaret,  hvor  snedkere  og  handlen- 
de stadig  siges  at  arbejde  på  omtrent 
samme  måde,  som  dengang  Jesus  var 
dreng.  Disse  snedkerværksteder  er 
meget  primitive,  men  dér  lærte  Jesus 
en  hel  del,  som  hjalp  ham  i  det 
særlige  arbejde,  han  måtte  udføre. 


Selvfølgelig  skal  vi  ikke  arbejde,  bare 
for  at  andre  kan  se,  hvor  travlt  optagne 
vi  er.  Vi  arbejder  for  at  skaffe  os  livets 
nødvendigheder  —  mad,  tøj  og  husly. 
Vi  arbejder  for  at  blive  lykkelige.  Vi  ar- 
bejder for  at  betjene  vore  medmen- 
nesker. 


Vi  må  også  vide,  hvordan  man  kan 
arbejde  af  en  anden  grund;  også  vor 
himmelske  Faders  arbejde  er  virkelig 
arbejde!  Der  vil  ikke  være  nogen  dovne 
mennesker  i  Himmelen.  De  ville  alli- 
gevel ikke  være  lykkelige  dér,  fordi  der 
i  Himmelen  altid  vil  være  meget  at 
gøre. 

Hvis  vi  lærer  at  arbejde  nu,  så  vil  vi 
ikke  blot  blive  lykkeligere  i  denne  ver- 
den men  også  i  den  kommende  ver- 
den, for  at  arbejde  er  én  måde  at  vise 
vor  kærlighed  til  andre  på. 


lustreret  af  Ted  Nagata 

Mariehøne 

Flad  bunden  ud  på  en  2  1 12  cm  stor  kugle  og  mal  de 

særlige  kendetegn  på. 

Brød-ler 


Brød-ler  er  let  at  lave  og  morsomt  at  arbejde  med.  De  små 
figurer,  der  kan  laves  af  det,  ligner  keramik,  når  de  males  og 
sprøjtes,  og  de  er  ganske  holdbare. 

For  at  lave  brød-ler  ælter  man  tre  skiver  franskbrød  uden  skorpe 
sammen  med  tre  spiseskefulde  hvid  lim.  Kom  håndlotion  på 
fingerspidserne,  så  dejgen  ikke  hænger  fast  på  dem.  Bliv  ved 
med  at  ælte,  indtil  blandingen  ikke  længere  virker  klæbrig. 
Denne  portion  ler  er  tilstrækkelig  til  at  lave  alt  det,  der  her 
foreslås. 

Efter  at  have  formet  de  forskellige  stykker,  trykker  man  dem 
sammen,  børster  med  lige  dele  vand  og  lim  for  at  få  dem  glatte, 
og  så  lader  man  dem  hærde  natten  over.  Når  stykkerne  er  hårde 
og  tørre,  kan  de  males  m.f.eks.  acrylfarve.  De  enkelte  stykker 
kan  også  farves  med  frugtfarve,  hvis  man  synes. 
Man  kan  lave  usædvanlige  og  dekorative  miniature-scenerier  ved 
at  kombinere  ler-figurerne  og  materialer  fundet  ude  i  naturen, 
som  f.eks.  sten,  bark,  tørrede  urter  o. I. 

Når  man  vil  lave  svampe,  ruller  man  leret  til  en  kugle  på  omkring 
et  par  centimeter  i  diameter.  Flad  undersiden  ud  og  prik  pletter 
på  undersiden  med  spidsen  af  en  blyant.  Til  stilken  ruller  man 
et  stykke  ler  mellem  fingrene,  så  den  bliver  omkring  en  centi- 
meter lang.  Man  kan  også  lave  små  biller,  skildpadder,  blomster 
og  mange  andre  små  ting  til  at  anbringe  i  det  ,, landskab", 
man  har  lavet  af  ting  ude  fra  naturen. 

Brød-ler  kan  bruges  til  at  lave  smykker,  som  f.eks.  brocher, 
halssmykker  og  ørenringe  i  form  af  dyr,  biller,  frugter  og  grønt- 
sager. Lav  huller  i  dem  med  en  tandstik,  så  kæder,  ringe  eller 
nåle  kan  indsættes. 


Bamse 

Lav  en  kugle  på  2  1 12  cm  og  én  der  er  halvt  så  stor  til 
hovedet.  Sæt  to  små  kugler  på  som  ører  og  form  ler  til 
arme  og  ben  som  vist  på  tegningen. 


Jordbær 

Form  leret  så  det  ligner  jordbær.  Afmærk  frugtens  særlige 
kendetegn  med  blyanten  og  form  stilken  og  blade  af  ler, 
som  vist  på  tegningen. 


Æbleskrog 

Rul  et  stykke  ler  til  en  aflang  facon.  Udform  som  vist  på 

tegningen  og  tilføj  en  stilk. 


Ilustreret  af  La  Farne  Holz 


Fugl 

Lav  en  kugle  på  2  1 12  cm  og  form  den  i  den  ene  ende  til 

hoved,  inden  anden  til  hale.  Påmal  fjer  og  vinger. 


Alles  have 


AF  LUCY  PARR 


Dirk  stak  spaden  ned  i  jorden  og  trykkede  godt 
til  med  foden.  Spaden  lavede  en  knirkende  lyd, 
idet  den  skar  gennem  det  tætte  græs,  som  var 
begyndt  at  brede  sig  ind  i  hans  mors  bed  med 
iris.  Selv  om  hans  arme  og  skuldre  værkede, 
måtte  Dirk  indrømme,  at  iris-bedet  var  begyndt 
at  se  meget  bedre  ud.  Hans  mor  havde  sagt 
til  ham,  at  hvis  han  hjalp  hende  lørdag  morgen, 
så  måtte  han  gøre  lige,  hvad  han  ville  om  efter- 
middagen. 

Mens  han  gravede  og  rystede  jorden  af  de  tæt 
sammenslyngede  græsrødder,  tænkte  Dirk  på 
at  spil  le  bold  med  Anders,  Jens,  Peter  og  nogle 
andre  venner  ovre  i  parken.  Foråret  var  kommet 
så  sent,  så  de  næsten  ikke  havde  haft  tid  til 
megen  træning  i  baseball. 
Dirk  satte  spaden  væk  og  hentede  riven  for  at 
gøre  arbejdet  færdigt.  Mens  han  arbejdede 
havde  mor  ordnet  og  udtyndet  sine  irisplanter 
og  samlet  dem  i  en  bunke  ved  siden  af  bedet. 
,,Hvad  vil  du  gøre  med  alle  dem?"  spurgte  Dirk. 
,  Jante  Marie  vil  gerne  have  nogle  af  de  gule. 
Og  fru  Conradsen  bad  mig  om  nogle  af  de  blå 
iris."  Mor  rystede  på  hovedet.  „Det  er  bare  en 
skam." 

„En  skam?"  lød  det  som  et  ekko  fra  Dirk. 
„En  skam  at  kaste  resten  bort,  når  de  kunne 
lyse  op  i  en  haveet  el  ler  andet  sted.  Hvis  bare 
vi  kendte  nogen,  som  kunne  bruge  dem."  Mor 
1o.  „Men  i  årenes  løb  har  jeg,  når  jeg  har 
udtyndet  mine  planter  ladet  alle  i  nabolaget 
som  havde  plads  til  det,  få  stiklinger.  Og  na- 
boerne har  allesammen  udvekslet  med  hinan- 
den, så  hele  gadens  haver  nu  er  fyldte  med 
blomster." 

„Ikke  alle  haverne,"  sagde  Dirk.   Og   han  så 
forbavset  ud,  efterhånden  som  en  tanke 
udvikledes  i  hans  hovet.  „Hør  her,  mor,  må  jeg 
fade  overskydende  iris?"  spurgte  han  ivrigt. 
, ,  Der  er  ét  sted  i  gaden ,  der  ikke  ser  godt  ud . 
Du  ved  nok,  den  gamle,  tomme  grund,  der  er 
for  lille  til  et  hus.  Ingen  passer  den." 

„Det  er  rigtigt,"  sagde  mor.  ,,Hr.  Christensen 
bor  ved  siden  af,  og  han  har  i  mange  år  holdt 
den  pæn.  Men  nu  er  han  knapt  nok  istand 
til  at  passe  sin  egen  have,  og  ingen  anden 
har  gjort  noget  ved  den  tomme  grund." 
Dirk  nikkede  samtykkende.  ,,  Alle  siger,  at  den 
grund  er  en  torn  i  øjet,  men  ingen  gør  noget 
ved  det.  Folk,  der  gårforbi,  kastertit  papir 
derind,  og  ungerne  på  gaden  tager  heller  ingen 
hensyn.  Vi  er  nok  allesammen  skyld  i  det. 
Måske  ville  vi  være  lidt  mere  hensynsfulde, 
hvis  der  voksede  nogle  få  blomster,  og  iris'erne 
breder  sig  hurtigt." 

„Og  de  behøver  ikke  så  meget  vand,  som  så 
mange  andre  blomster,"  tilføjede  mor. 
„Jeg  kan  give  dem  vand  til  at  begynde  med," 
foreslog  Dirk.  „Jeg  tror,  at  bare  nogle  få 
blomster  nær  ved  fortovet  vi  I  få  folk  til  at 
tænke  sig  om  en  gang  til,  før  de  kaster  affald 
derind." 

„Det  er  jeg  helt  sikker  på,"  sagde  mor.  „Det 
varen  god  idé,  Dirk,  og  du  er  velkommen  til 
at  tage  alle  de  planter,  du  vil  have.  Måske  kan 
jeg  også  få  tid  til  at  hjælpe  dig  lidt  senere 
på  eftermiddagen." 

Efter  frokost  havde  Dirk  så  travlt  med  at  rive 
blade  og  græs  og  affald  bort  frådet  sted,  han 
havde  udvalgt  til  at  plante  sine  iris,  at  han 
næsten  ikke  fik  tid  til  at  løfte  hovedet.  Han 
samlede  tre  sække  affald,  før  han  havde  renset 
et  stykke,  der  var  stort  nok  for  ham.  Så  be- 
gyndte han  at  grave  jorden.  Da  Anders  så  Dirk 
grave,  kom  han  over  fra  den  anden  side  af 
gaden  for  at  finde  ud  af,  hvad  hans  ven  var 
igang  med.  „Det  ser  ud  som  arbejde,"  sagde 
Anders. 

Dirk  svarede  med  et  stort  smil:  „Det  er  godt 
nok  arbejde,  men  det  er  sjovt." 
Da  han  havde  forklaret  om  irisplanterne, 
spurgte  han  :  „Har  du  lyst  til  at  hjælpe  mig?" 
Anders  tænkte  sig  om  et  øjeblik.  Så  nikkede 
han  :  „Jeg  vil  gå  hjem  og  henteen  spade.  Den 
gamlegrund  har  set  forfærdelig  ud  i  lang  tid." 
Et  øjeblik  efterkom  Anders  tilbage  med  en 
spade  og  en  rive.  Han  lo,  idet  han  sagde: 
„Jeg  fortalte  mor  om  din  idé,  og  hun  synes, 
det  er  herligt.  Hun  vil  skille  nogle  store  margu- 
ritter  ad,  og  de  ekstra  kan  vi  få  til  at  plante 
op  ad  hegnet.  Min  far  siger,  at  han  vil  komme 
og  hjælpe  os  om  lidt." 


Drengene  arbejdede  hurtigt  og  tog  sig  kun  en 
gang  imellem  tid  til  at  smile  til  hinanden. 
De  var  så  travlt  optaget,  at  de  ikke  så  Monika 
gå  forbi,  før  hun  spurgte  dem :  „Hvorfor  graver 
og  river  I  den  gamle,  tomme  have?" 
Drengene  forklarede  om  iris'erne  og  marguirt- 
terne.  Sammen  spurgtede:  „Har du  ikke  lyst 
til  at  hjælpe  os?" 

„Den  gamle  have  ser  allerede  meget  bedre 
ud,"  sagde  Monika.  „Jeg  vil  gerne  hjælpe 
med.  Jeg  går  hjem  og  henter  en  spade." 
Et  øjeblik  efter  var  hun  tilbage  sammen  med 
sin  ældre  søster,  Anne,  som  bar  en  kasse  med 
seks  pæoner,  der  kunne  plantes  nær  ved 
Anders'  marguritter. 

Endnu  før  Dirk  var  færdig  med  at  grave  sit 
iris-bed,  kom  Jens  for  at  se,  hvad  alle  havde 
så  travlt  med,  og  han  bestemte  sig  til  også  at 
hjælpe.  Han  gik  hjem  efter  en  rive  og  kom  til- 
bage med  fire  rosenbuske,  der  kunne  anbringes 
bagest  i  den  lille  have,  hvor  de  kunne  vokse  sig 
store  opad  stakittet. 

Hr.  Christensen  dukkede  op  for  at  se,  hvad  der 
gik  for  sig  i  haven  ved  siden  af  hans  egen. 
Hans  øjne  lyste  af  interesse.  „Jeg  har  mange 
gange  ønsket,  at  jeg  kunne  tage  mig  af  den 
grund,"  sagde  den  gamle  mand  glad.  „Hvis  I 
er  villige  til  at  plante  og  passe  nogle  blomster, 
så  kan  jeg  da  i  hvert  fald  skaffe  jer  vandet.  Vi 
kan  bare  trække  min  vandslange  gennem 
stakittet,  når  som  helst  I  har  brug  for  at  vande." 
Dirk  var  glad  for  hr  Christensens  tilbud,  for  han 
havde  set  i  øjnene,  at  han  kom  til  at  bære 
vandet  dertil  hjemmefra,  så  planterne  kunne 
få  en  god  start. 

Eftermiddagen  gik  hurtigt.  Med  så  mange,  der 
arbejdede  sammen,  var  der  en  masse  snak  og 
morskab  og  latter.  Før  solen  gik  ned ,  var 
næsten  alle  i  gaden  kommet  for  at  hjælpe,  for 
at  tilbyde  planter  eller  gødning  eller  arbejd- 
stimer for  at  passe  havens  blomster. 

Da  de  var  færdige,  og  hver  enkelt  familie  havde 
sørget  for  at  fjerne  nogle  kasser  eller  sække 
med  affald  og  lægge  dem  i  deres  egen  affalds- 
sæk, kom  de  tilbage  for  at  betragte  deres  nye 
have. 

„Jeg  tror,  at  dette  vil  blive  den  smukkeste 
have  i  hele  nabolaget,"  sagde  hrChristensen. 
„Den  er  noget  helt  særligt,  fordi  den  er  alles 
have.  Ikke  alene  vil  vi  glæde  os  over  den,  men 
enhver,  der  går  eller  kører  forbi  den ,  vil  have 
noget  pænt  at  glæde  sig  over  i  stedet  for  det 
tidligere  grimme  syn." 

„Vores  allesammens  have,"  tænkte  Dirk  glad, 
da  han  gik  hjem.  Det  ville  blive  sjovt  at  få 
allesammen  til  at  arbejde  sammen  for  at  lave 
noget  smukt. 

esom  far 


JAY  BURTON 


Jan  Johanesen  trak  sin  lille  røde  vogn  henad  vejen  til  meje- 
riet, hvor  han  fik  familiens  daglige  mælkeforsyning.  Dagen 
var  varm,  og  som  han  vandrede  afsted,  tordnede  adskillige 
svære  tyske  lastbiler  forbi  ham  på  vej  ud  af  byen.  Jan 
standsede  for  at  se  til ,  mens  bi  lerne  forsvandt  i  en  støvsky. 

Det  var  i  året  1941,  og  Jan  var  blevet  vant  til  de  tyske 
soldaters  nærvær,  og  til  lastbiler  og  geværer  i  sin  fødeby 
Halden  i  Norge.  Livet  gik  videre,  og  Jan  havde  sine  daglige 
pligterat  se  til. 

Som  Jan  gik  videre,  væltede  hans  vogn  pludseligt  over  til 
den  ene  side.  ,,Åh,  nu  gik  det  hjul  af  igen,"  sukkede  han 
og  gik  tilbage  for  at  samledet  op.  Jan  rystede  ærgerligt  på 
hovedet  og  satte  hjulet  på  plads.  Det  var  gammelt  og  bøjet, 
og  han  spekulerede  på,  hvor  meget  længere  det  ville 
kunne  holde. 

Da  han  kom  hen  til  hjørnet,  kunne  Jan  se  det  første  skil- 
derhus lige  uden  for  bytorvet.  Det  var  en  stor  trækasse, 

stor  nok  til,  at  en  mand  kunne  stå  i  den.  Foran  stod  en 
høj,  kraftig,  tysk  soldat. 

Jan  gik  over  på  den  anden  side  ad  gaden  og  var  næsten 
kommet  forbi  vagtposten,  da  han  hørte  en  stemme,  der 
standsede  ham  i  hans  gang. 

,,Du,  komm  mail  hier"  (du  kom  lige  her  hen!  Det  var  skild- 
vagten, der  kaldte.) 

Jan  havde  lært,  at  når  soldater  talte,  var  det  bedst  at  høre 
på  dem  og  gøre,  hvad  de  sagde,  så  han  gik  langsomt 
tilbage,  til  han  stod  foran  vagtposten.  Den  uniformerede 
mand  så  kolossalt  stor  ud.  Idet  han  så  på  Jan  og  derefter 
pegede  på  hans  vogn,  bøjede  soldaten  sig  ned  og  begyndte 
at  undersøge  hjulene.  Tilsidst  sagde  han  på  dårligt  norsk: 
,,lkke  god.  Det  bøjet."  Så  pegede  han  på  sig  selv  og  sagde: 
,,Jeg  reparere.  Du  komme  morgen,  OK?"  Soldaten  strøg 
gennem  Jans  hår  og  sendte  ham  et  stort  smil. 
Jan  smilede  genert  tilbage  og  nikkede.  Så  skyndte  han  sig 
efter  mælken. 


På  vejen  hjem  og  længe  efter  at  Jan  var  gået  i  seng  den 
aften,  tænkte  han  over,  hvad  der  var  sket.  Siden  krigen 
begyndte,  havde  han  fundet  det  meget  vanskeligt  ikke  at 
tænke  med  bitterhed  på  disse  mænd,  som  var  fremmede 
i  Norge.  Alle  sagde,  at  man  ikke  kunne  stole  på  dem,  og  at 
man  så  vidt  muligt  skulle  undgå  dem.  Men  i  dag  havde  han 
på  egen  hånd  lært,  at  det  måske  alligevel  ikke  altid  var  rig- 
tigt. Han  tænkte  på  sin  egen  far,  der  kæmpede  i  krigen 
langt  borte  hjemmefra,  og  han  kunne  i  tankerne  forstille 
sig  ham.  Og  så  kom  de  ord,  som  hans  far  havde  sagt  til 
ham,  lige  før  han  rejste,  tilbage  til  ham :  ,,Jan,  jeg  vil  gerne 
have  at  du  er  en  god  dreng.  Du  er  manden  i  huset  nu.  Pas 
godt  på  mor.  Og  Jan,  ligegyldigt  hvad  der  måtte  ske,  så 
husk,  at  de  fleste  af  de  mænd,  der  er  kommet  her,  ikke  er 
dårlige  eller  onde.  De  er  kommet  hertil,  ligesom  jeg  er  nødt 
til  at  rejse.  Mange  af  dem  er  gode  mænd,  Jan.  Mange  er 
bare  ligesom  far." 

Tårerne  vældede  frem  i  Jans  øjne,  og  han  forstod  nu,  hvad 
far  havde  ment.  ,,Den  mand  er  måske  nødt  til  at  være  her. 
Måske  er  han  bare  I  igesom  far." 

Næste  morgen  drog  Jan  afsted  til  mejeriet,  en  lille  smule 
tidligere  end  ellers.  Han  gik  ned  ad  gaden,  trækkende  sin 
vogn  efter  sig,  indtil  han  kom  til  hjørnet  lige  overfor  skild- 
vagten. Han  standsede.  Der  var  den  samme  mand,  ifærd 
med  at  tale  med  en  anden  soldat.  Efter  et  øjebliks  forløb 
gik  den  anden,  og  da  soldaten  så  Jan  stå  på  hjørnet,  vin- 
kede han  til  ham  og  kaldte  ham  derover. 
Jan  samlede  vognstangen  op  og  gik  over  gaden. 
,,Guten  Tag  (Goddag),"  sagde  soldaten.  Du  kom,  som  jeg 
sagde.  Jeg  fikse."  Han  forsvandt  ind  i  skilderhuset  og  kom 
tilbage  med  et  helt  nyt  hjul.  Jan  stirrede  i  forbavselse.  Den 
tyske  soldat  bøjede  sig  ned  og  satte  det  skinnende 
nye  hjul  på  i  stedet  for  det  gamle  krogede.  Idet  han  rejste 
sig  op,  så  han  på  Jan,  smilede  og  sagde:  ,,Du  prøve  det 
nu." 

Jan  gik  et  par  skridt  med  vognen.  Den  gik  fint!  Ingen  slin- 
gren  overhovedet. 

,, Tusind  tak,"  sagde  Jan,  idet  han  trak  vognen  til  sig.  Den 
store  soldat  smilede  igen  og  klappede    Jan  på  hovedet. 
„Ingen  tak.  Jeg  ønske  hjælpe.  Jeg  har  søn  i  Tyskland.  Han 
gammel  som  du,  måske.  Du  ham  ligner.  Hvad  hedder  du?" 
„Jan." 

„Han  hedde  Otto.  Mit  navn  også  Otto."  Så  tog  han  et  bille- 
de frem  og  viste  det  til  Jan.  Det  var  et  billede  af  en  dreng, 
som  så  ud  til  at  være  på  Jans  alder.  Han  var  bred,  lys- 
håret og  klædt  i  fodbolddragt  og  med  en  fodbold  i  hånden. 
Jan  gav  soldaten  billledet  tilbage.  „Jeg  tror,  han  savner 
Dem,"  sagde  han. 

Den  tyske  soldat  så  på  Jan  og  smilede.  Jan  lagde  mærke 
til,  at  en  stor  tåre  rullede  ned  ad  soldatens  kind  og  faldt 
ned  på  billedet. 


„Ja,"  hviskede  han,  „han  savne  mig.  Og  jeg  savne  ham." 

Jan  var  længe  tavs.  Borte  var  tanken  om,  at  alle  soldater 

var  onde.  Jan  huskede  påny  sin  fars  ord :  „De  fleste  af  dem 

er  gode  mænd,  Jan.  Mange  er  bare  ligesom  far." 

Pludselig  brød  Jan  tavsheden.  „Hr.  Otto,"  sagde  han,  „jeg 

ved,  at  De  snart  igen  vil  se  Otto,  men  indtil  da  vil  jeg 

komme  og  besøge  Dem." 

Soldaten  så  på  Jan,  og  han  lyste  op  i  et  smil.  „Det  er  en 

god  idé.  Du  god  ven,  Jan.  Kom  igen,  vi  tale.  Måske  jeg 

lære  lidt   norsk.    Måske  du   lære   lidt   tysk.    Blive  gode 

venner.  Du  komme  igen,  hmm?" 

„Åh,  ja,"  smilede  Jan  og  sagde:  „hverdag." 

Jan  begyndte  at  gå.  Han  havde  en  dejlig  ro  i  sindet.  Han 

vendte  sig  om  og  vinkede. 

„Du  ser  så  glad  ud  i  dag  Jan,"  sagde  hr  Olsen,  da  han 

gav  ham  mælken.  „Det  erda  ikke  din  fødselsdag,  er  det," 

Åh,  nej,"  svarede  Jan.  „Det  er  bedre  end  det.  Jeg  har  fået 

en  ny  ven." 

Bare  for  sjov 


Fyld  firkanterne  ud! 

Kan  du  anbringe  tallene  fra  1  til  16  i  firkanterne  på  en  sådan 
måde,  at  summen  af  tallene  i  alle  rækker,  vandret  lodret  og 
fra  hjørne  til  hjørne  vil  blive  34?  Alle  tal  skal  bruges,  men 
ingen  mere  end  een  gang. 
(Løsning  nedenfor) 

Tæl  cirklerne 


AF  RICHARD  LATTA 


Hvor  mange  cirkler  kan  du  tælle? 


Fra  prik  til  prik 

Fokus  på 
missionærer 

Det 


første 
skridt 
var  det 
vanskeligste 


AFPATTIWILTBANK 


Hun  var  min  bedste  ven,  hende  som 

jeg  var  vokset  op  sammen   med   og 

havde   kendt    lige    siden    den    første 

dag   i  første  klasse.   Siden   dengang 

havde  vi  delt  alt  med  hinanden,  som 

små  piger  deler.  Der  var  bare  én  større 

forskel  på  os  to.  For  hun  kendte  ikke 

sandheden,  men  det  gjorde  jeg. 

Det  tog  mig  12  lange  år  at  fatte,  at 

evangeliet  ikke  blot  tilhørte  mig,  men 

også  hende,  og  at  det  var  gennem 

mig,  hun  måske  kunne  finde  det. 

Jeg  bragte  mit  problem  op  for  vore 

missionærer  i  den  tro,  at  jeg  kunne 

overgive   mit   job   til    dem;    men    de 

narrede  mig. 

„Indbyd   du   hende,   så  skal    vi    nok 

undervise  hende,"  sagde  de. 

At  undervise  hende  forekom  at  være 

det  mindste  problem.  Jeg  havde  fået 

langt  det  vanskeligste  job. 

Jeg  ringede  til  hende. 

„Hej    du.    Kunne   du   tænke   dig    at 

komme  og  se  en  film    hjemme   hos 

os    i    aften?"    sagde    jeg.     „De    nye 

missionærer  i  vores  ward  viser  den." 

Hun  kom.  Hun  så  filmen  og  tog  afsked 

uden  at  sige  meget  om  den. 

En   uge  senere   kom    missionærerne 

forbi.  „Har  du  bestemt  et  tidspunkt, 

hvor  hun   kan   høre  om   evangeliet?" 

spurgtede. 

„Hun  har  faktisk  ikke  sagt  ret  meget 

om  filmen.  Jeg  var  ikke  klar  over,  om 

jeg  skulle  indbyde  hende   igen  eller 

ej." 


„Ring  til  hende  og  spørg,"  sagde  den 
ene.  Han  var  af  den  slags,  som  ikke 
kunne  lide  at  spilde  tid.  Og  jeg  kunne 
jo   ikke   strides   med   en   ældste,    så 
noget  betænkelig  og  nervøs  tog  jeg 
røret  af  og  drejede  nummeret.  Jeg  har 
altid    spekuleret    på,    hvorfor    sådan 
noget  som  dette  er  så  vanskeligt. 
„Hej,  Cheryi,"  sagde  jeg.  „Jeg  tænk- 
te på  ..  .  nå,  ja,  ældsterne  er  her  nu 
og  .  .  .  jo,  ser  du,  jeg  tænkte  på,  om 
du  ikke  havde  lyst  til  at  komme  ...  og 
...  få  noget  mere  at  vide  om  kirken?" 
Så  var  der  en  lang  pause. 
„Jo  ...  jo,  det  tror  jeg  nok." 
Jeg  drog  et  lettelsens  suk. 
„Hvornår  kan  du  komme?" 
„Det  er  faktisk  ligemeget." 
„I  morgen  aften?" 
„Ja,  den  er  i  orden." 
Jeg  vendte  mig  om  mod  ældsterne: 
„Passer  det  jer  i  morgen  aften?" 
De  nikkede  begejstret:  „Mon  ikke?" 
„Tak  ska'  du  ha',  Cheryi,"  sagde  jeg 
og  skulle  til  at  lægge  røret  på. 
„Lige  et  øjeblik,   Patti,"  sagde  hun. 
„bu  skal  lige  vide,  at  jeg  ikke  vil  være 
enig  med  dem  i  det,  de  siger." 
Jamen,  det  er  da  helt  i  orden.  Kom  du 
bare!" 

„Men  jeg  kommer  nok  til  at  diskutere 
med  dem,  og  det  bryder  jeg  mig  ikke 
om." 

„Hvis  du  ikke  er  enig  med  os,  så  er 
det  helt  i  orden.  Det  tager  de  sig  ikke 
nær." 


Illustreret  af  Sherry  Thompson 

Nu  var  det  andet  skridt  overstået. 
Ved  slutningen  af  det  fjerde  besøg 
havde  hun  ikke  modsagt  dem  en 
eneste  gang.  Ja,  i  virkeligheden  havde 
hun  været  helt  enig  i  alt,  hvad  mis- 
sionærerne havde  fortalt  hende.  Den 
aften  talte  den  yngste  af  missionærer- 
ne, og  da  han  sluttede  af,  så  han  på 
hende  og  sagde:  „Vi  kunne  tænke  os 
at  arrangere  et  dåbsmøde  for  dig  på 
lørdag.  Hvad  siger  du  til  det?" 
Den  ældste  af  de  to  missionærer 
snappede  efter  vejret.  Han  havde  ikke 
regnet  med,  at  det  skulle  være  så 
tidligt.  Mit  hjerte  slog  hurtigere,  og 
jeg  kunne  kun  holde  vejret.  Der  var 
helt  stilleet  øjeblik. 
Cheryi  nikkede  og  sagde:  „ja." 
Jeg  bevægede  mig  ikke  men  begyndte 
at  ryste,  da  de  opfordrede  hende  til 
at  bede. 

Hun  bad,  en  ganske  enkel  og  meget 
smuk  bøn. 

Jeg  holdt  hovedet  bøjet.  Jeg  kunne 
ikke  se  op.  Missionærerne  gik  uden  at 
sige  noget. 

Og  så  græd  vi  to  sammen. 
„Patti,"  sagde  hun  med  et  smil  gen- 
nem tårerne.  „Tak  skal  du  ha'." 
Hun  takkede  mig,  for  noget  som  hun 
kun  kunne  give  sig  selv,  takkede 
mig,  når  hun  havde  givet  mig  den 
største  gave,  jeg  nogensinde  kunne 
håbe  at  få  —  hendes  godtagelse  af  det 
allerbedste  jeg  ejede,  Jesu  Kristi 
evangelium. 

Enhver  familie  og  enkeltperson  bør 
stræbe  efter  at  blive  uafhængig  gen- 
nem familieberedskab 


Oversigt  over  kirkens 
velfærdstjeneste 


BISKOP  VICTOR  L.  BROWN 
Præsiderende  biskop 


Brødre  og  søstre.  Her  til  morgen  vil 
vi  sammen  med  jer  gennemgå  en 
oversigt  over  den  generelle  organi- 
sation, der  er  ansvarlig  forat  udstræk- 
ke velfærdstjenesten  til  alle  dele  af 
verden. 

Som  I  er  klar  over,  har  Herren  etableret 
en  slags  velfærdsprogram  i  enhver 
forvaltningsperiode.  I  den  første  tid 
af  denne  den  sidste  forvaltningsperio- 
de fik  de  hellige  mulighed  for  at 
efterleve  indvielsesloven,  der  blev 
organiseret  som  Den  forenede  Orden. 
De  var  ikke  i  stand  til  at  efterleve  den- 
ne højere  lov,  og  det  fik  Herren  til  at 
suspendere  den,  indtil  folket  ville 
berede  sig  i  tilstrækkelig  grad.  Den 
blev  ikke  gentaget.  Når  vi  nu  idag  fore- 
tager vor  præsentation,  håber  jeg,  at 
I  hver  især  vil  kunne  se  forholdet 
mellem  indvielsesloven  og  kirkens  vel- 
færdstjeneste-program. 

Ved  kirkens  oktoberkonference  i  1936 
annoncerede  Det  første  Præsident- 
skab kirkens  sikkerhedsplan.  Navnet 
blev  senere  forandret  til  kirkens  vel- 
færdsplan  eller  program.  Siden  da  har 
kirkens  velfærdsafdeling  udviklet  sig 
og  har  hvert  år  tildelt  et  årligt  pro- 
duktionsbudget, hvorefter  kirkens 
stave  pålægges  at  producere  visse 
varer,  opmuntres  til  at  fremme  lokale 
produktionsprojekter  og  oprette 
biskops-varehuse,  kirkeledede  ar- 
bejdsanvisningscentre  og  oprettet 
Deseret  Industries.  I  arbejdet  med 
disse  aktiviteter  har  medlemmer  af  vel- 
færds-hovedkomiteen rejst  rundt  til 
stavene  og  regionerne  og  belært  dem 
om  hovedprincipperne  for  kirkens  vel- 

færdstjeneste.  Præsident  Romney 
gjorde  dette  i  mange  år. 
I  denne  periode  og  endog  også  tidli- 
gere fortsatte  kirken  med  at  udvikle  en 
række  andre  tjenesteydelser.  I  1919 
blev  børnehjem  og  adoption  introdu- 
ceret under  præsident  Joseph  F. 
Smith  gennem  hjælpeforeningen. 
Et  program  for  anbringelse  af  india- 
ner-skolebørn i  hjem  med  bedre 
skolemuligheder  en  del  af  året  blev 
introduceret  af  præsident  David  O. 
McKay  og  ældste  Spencer  W.  Kim- 
ball.  Det  degyndte  i  1953.  Hjælp  til 
de  følelsesmæssigt  og  mentalt  han- 
dicappede er  blevet  ydet  i  mange  år  og 
formelt  organiseret  i  1960.  I  1969  blev 
disse  forskellige  programmer  samord- 
nede under  ledelse  af  ældsterne 
Marion  G.  Romney  og  Marvin  J. 
Ashton.  I  1970  blev  Health  Services 
Corporation  (Sundhedstjenesten) 

organiseret  for  at  administrere  et 
system  af  hospitaler,  som  kirken  gen- 
nem årene  havde  udviklet.  Sundhed- 
stjenesten fik  også  til  opgave  at  be- 
tjene sundhedsbehovet  hos  kirkens 
medlemmer  overalt  i  verden.  I  løbet  af 
disse  få  års  konsolidering  forblev  vel- 
færdsafdelingen  på  det  nærmeste 
uforandret. 

I  1973  blev  disse  tre  områder  —  vel- 
færdsafdelingen,  socialstyrelsen  og 
sundhedstjenesten  —  samordnede 
til  én  organisation.  Det  første  Præsi- 
dentskab udpegede  Det  præsiderende 
Biskopråd  til  at  virke  som  formand 
for  velfærdstjenestens  komité.  For  ty- 
deligere at  beskrive  de  funktioner, 
som  var  tillagt  hver  af  disse  afdelin- 


ger, blev  afdelingsnavnene  modifice- 
rede. Det,  der  tidligere  kendtes  som 
velfærdsafdelingen,  hedder  nu  vel- 
færdstjenestens produktion  og  distri- 
bution med  broder  R.  Quinn  Gardner 
som  chef.  Denne  afdeling  forbliver 
ansvarlig  for  mange  af  de  økonomiske 
aspekter  af  velfærdstjenesten. 
Socialtjenesten  (Social  Services)  er 
nu  en  del  af  Den  personlige  Vel- 
færdstjeneste (Personal  Welfare 
Services),  der  har  broder  Victor  Brown, 
jr.  som  leder.  Denne  afdeling  er  spe- 
cielt ansvarlig  for  de  sociale  og  følel- 
sesbetonede aspekter  i  velfærdet  og 
for  arbejdsanvisningscentrene.  Lov- 
mæssigt anerkendte  agenturer,  der 
behandler  børnehjem-  og  adoptions- 
sager  kaldes  fortsat  LDS  Social  Ser- 
vices (SDH  Socialtjeneste). 
Sundhedstjenesten  er  nu  absorberet 
af  Developing  Welfare  Service  (Udvik- 
lingsområdernes Velfærdstjeneste). 
Denne  afeling  ledes  af  broder  James 
O.  Mason.  Nu,  da  kirken  ikke  længere 
ejer  eller  driver  hospitaler,  retter  den- 
ne afdeling  sin  opmærksomhed  på 
sundhedsbehovet  verden  over.  Men 
dens  hovedopgave  er  imidlertid  at 
hjælpe  præstedømmet  og  hjælpefore- 
ningens ledere  i  udviklingsområderne 
i  verden  til  at  forstå  og  berede  sig  til 
kirkens  fuldstændige  velfærdstjenes- 
te-program. 

Disse  er  således  de  tre  afdelinger,  der 
udgør  velfærdstjenesten:  produktion 
og  distribution,  personligt  velfærd, 
udviklingsområde-velfærd.  Det  præsi- 
derende Biskopråd,  de  nævnte  tre 
afdelingschefer,  samt  hjælpeforenin- 


Organisation  af  kirkens  velfærdstjeneste 


Velfærdstjenesten 


Velfærdstjenestens  Generalkomité 


I  Velfærdets 

1  produktion-distribution 


Præsiderende  Biskopråd 
Afdelingschefer 
Hiælpeforeningens 
Præsidentskab 

gens  hovedbestyrelse  udgør  kirkens 
velfærdstjenestes  hovedkomite  (Ge- 
neral Welfare  Services  Committee). 
De  virker  under  ledelse  af  Det  første 
Præsidentskab. 

Jeg  vil  gerne  sige  et  ord  mere  om 
hjælpeforeningen.  Hjælpeforeningen 
har  haft  at  gøre  med  velfærdspro- 
grammet  lige  siden  dets  begyndelse 
og  har  vedblevet  med  at  spille  en  vig- 
tig rolle,  samtidig  med  at  velfærdstje- 
nesten er  udvidet  til  at  inkludere 
disse  andre  områder,  som  vi  har  talt 
om,  Vi  er  taknemmelige  for  hjælpe- 
foreningens  aldrig  svigtende  støtte 
til  velfærdstjenesten.  Vi  er  helt  klare 
over,  at  programmet  ville  blivealvorligt 
begrænset  uden  hjælpeforeningens 
fulde  involvering. 

Velfærdstjenestens  opgave  er  blevet 
defineret  med  disse  udtryk:  ,,At  hjæl- 
pe præstedømmets  og  hjælpeforenin- 
gens ledere  at  sikre  sig,  at  de  indivi- 
duelle medlemmer  og  familier  i  til- 
strækkelig udstrækning  sørger  for 
deres  egne  behov,  og  at  de  derfor  er 
selvforsynende  og  istand  til  at  dele 
med  andre,  som  forberedelse  til  at 
efterleve  den  fuldstændige  indviel- 
seslov." 

Herren  har  sagt:  ,,Og  Zion  kan  ikke 
blive  opbygget  uden  efter  de  grund- 
sætninger, som  udgør  det  celestiale 
riges  lov,  ellers  kan  jeg  ikke  tage  hen- 
de til  mig."  (L.&P.  105:5) 
Vi  erkender,  at  vi  bygger  på  de  brødres 
værk,  som  er  gået  forud  for  os.  Vi  er 
også  helt  klare  over  den  skriftmæs- 
sige  formaning,  som  Herren  har  givet 
sit  folk:  ,,Se,  det  er  den  forberedel- 
se, hvormed  jeg  forberedte  jer,  og  den 
grundvold  og  det  eksempel,  jeg  giver 
jer,  hvormed  I  kan  opfylde  budene, 
som  er  givet  jer, 

så  kirken  gennem  mit  forsyn  kan  være 
uafhængig  af  alle  andre  skabninger, 
som  er  under  den  celestiale  verden." 
(L.&P.  78:13-14) 

Alle  stader  af  kirkens  organisation  må 
beredes  —  den  enkelte,  familier, 
ward,  stave,  regioner  og  områder.  Vi 
må  være  beredte  til  at  besvare  livets 
krav,  så  vi  som  et  forenet  folk  ,,kan 
være  uafhængige  af  alle  andre  skab- 
ninger, som  er  under  den  celestiale 
verden". 
Personlig  velfærdstjeneste 

Lad  os  nu  se  lidt  nærmere  på  den  per- 
sonlige velfærdstjeneste. 
Vi  tager  et  typisk  ward  med  625  med- 
lemmer og  ser  på  dets  personlige  vel- 
færdsbehov.  De  oplysninger,  jeg  nu 
skal  give,  er  baseret  på  pålidelige  data 
fra  kirken  og  regeringen.  Tallene  er 
gennemsnitlige  forward  i  De  forenede 
Stater.  Vi  er  klare  over,  at  ward  er 
meget  forskellige  i  deres  opbygning, 
og  at  der  muligvis  ikke  findes  noget 
ward,  der  passer  til  dette  gennemsnit 
helt  nøjagtigt. 

I  dette  type-ward  bor  der  enogtyve  per- 
soner, der  dette  år  vil  modtage  hjælp 
fra  kirken,  dvs.  mad,  tøj,  brændsel, 
redskaber,  husleje  og  så  videre.  Men 
der  er  også  andre,  hvis  behov  er  nøjag- 
tig ligeså  virkeligt. 

Der  er  f.eks.  femten  familieoverhove- 
der, der  er  uden  arbejde,  og  mange 
andre,  der  har  brug  for  at  få  bedre  ar- 
bejde eller  nyt  arbejde  for  at  tjene  nok 
til  at  forsørge  familien. 
Desuden  er  der  mindst  halvtreds  fami- 
lieoverhoveder i  wardet,  der  sidder  så 
dybt  i  gæld,  at  deres  månedlige  ind- 
tægt ofte  er  mindre  end  deres  måned- 
lige udgifter.  I  mange  tilfælde  forstår 
de  ikke  grundlaget  for  økonomisk 
styrelse.  For  eksempel  viste  en  rap- 
port fornylig,  at  mange  voksne  ikke 
ved,  hvordan  man  laver  et  fornuftigt 
budget  over  sine  udgifter. 
Ser  vi  så  på  spørgsmål  som  hjemme- 
produktion  og  opbevaring,  så  har 
treogtyve  i  wardet  et  forrådslager  til 
mere  end  et  år,  242  har  lager  til  to 
måneder  eller  mindre.  Toogtreds  har 
overhovedet  intet  fødevarelager. 
Med  hensyn  til  fysisk  sundhed,  kan  vi 
forvente  at  finde  ét  blindt  barn  i  war- 
det. Fire  andre  har  alvorlige  høre- 
svagheder. Ni  børn  har  tale-  vanske- 
ligheder, fem  er  tilbagestående,  to  har 
fysiske  mangler,  og  to  har  vanske- 
ligheder med  at  læse.  Ser  vi  på  de 
voksne  med  lignende  problemer,  vil 
antallet  her  være  endnu  højere. 
En  af  de  alvorligste  udfordringer,  som 
præstedømmets  ledere  står  over  for 
idag,  er  området:  sociale  og  følelses- 
betonede behov.  I  dette  ward  med  625 
medlemmer  kan  vi  forvente,  at  162 
hvert  år  kommer  ud  for  opløsning  af 
venskaber  og  afbrydelse  af  den  fami- 
liemæssige rutine  på  grund  af  bort- 
flytning, eller  fordi  et  wards  grænser 


forandres.  Fire  børn  i  wardet  vil  lide  af 
alvorlige  ikke-fysiske,  følelsesmæs- 
sige eller  mentale  problemer.  To 
ægtepar,  hver  med  tre  børn,  vil  blive 
skilt  i  løbet  af  året  og  opleve  alle  de 
problemer,  som  hører  sammen  med 
skilsmisse. 

I  år  vil  der  forekomme  to  dødsfald  og 
én  udelukkelse.  Fire  unge  vil  blive 
stillet  for  en  domstol.  Mange  familier 
vil  komme  ud  for  konflikter  mellem 
forældre  og  børn.  Og  niogtreds  kvin- 
der, som  ikke  er  overhoved  for  deres 
familier,  og  hvoraf  de  fleste  har  børn 
derhjemme,  vil  tage  arbejde  uden  for 
hjemmet. 

Der  vi  I  også  forekomme  nogle  proble- 
mer i  forbindelse  med  alkohol  og  nar- 
kotika. 

Der  vil  også  være  problemer  med  en- 
kelte medlemmers  involvering  i 
moralsk  overtrædelse,  inkluderende 
perversitet. 

Vi  erkender,  at  dette  synes  at  være 
overdrevet.  Men  disse  tal  er  kends- 
gerninger. Der  er  kun  få  af  os,  som 
ikke  på  nogle  områder  har  brug  for 
personligt  velfærd  på  et  eller  andet 
tidspunkt  af  livet. 

Selvfølgelig  vil  de  personlige  vel- 
færdsbehov  i  dette  typiske  ward  blive 
en  tyngende  byrde  for  præstedøm- 
mets og  hjælpeforeningens  ledere, 
hvis  de  fik  besked  på  at  skulle  bære 
dem  alene.  Men  det  er  ikke  tilfældet. 
Det  er  først  et  ansvar  for  den  enkelte 
og  familien  at  skulle  klare  sådanne- 
udfordringer.  Hvis  disse  familier 
derefter  behøver  hjælp,  fungerer  war- 
dets  velfærds-komite  som  støtte  til 
familiens  indsats. 

Det  er  af  denne  grund,  vi  taler  om 
familiens  beredskab  og  om  wardets 
beredskab.  Familieberedskab  er 
nøglen  til  selvrespekt  og  selvtillid  i 
spørgsmålet  om  velfærd. 
I  velfærdsmødet  under  konferencen 
forrige  april  beskrev  biskop  H.  Burke 
Peterson  familieberedskab  på  denne 
måde:  „Når  vi  talerom  familiebered- 
skab, må  vi  tale  om  forudsete,  for- 
ventede, næsten  imødesete  behov, 
som  kan  imødegås  ved  klogt  bered- 
skab. Selv  virkelig  nødsituation  kan 
modvirkes  ved  god  planlægning." 
(,,Welfare  Services  Meeting",  april  5, 
1975,  p.  5) 
Familieberedskab  er  nøglen  til  imøde- 


gåelse af  de  personlige  velfærdsbehov 
hos  familiens  medlemmer.  Ethvert 
andet  aspekt  af  velfærdstjenesten, 
som  f.eks.  wardsberedskab,  er  be- 
regnet på  at  skulle  støtte  familie- 
beredskabet. 

Som  en  del  af  familieberedskabet 
håber  vi  at  se  hver  eneste  enlig  og 
hver  eneste  familie  i  kirken  opnå  størst 
mulig  grad  af  selvtillid  på  fem  områ- 
der: Karriere-fremgang,  økonomisk 
styrelse,  hjemmefremstilling  og 
opbevaring,  fysisk  sundhed  og  social- 
følelsesmæssig styrke.  Vores  mål 
er,  at  hver  eneste  familie  må  opnå 
disse  g  rader  af  beredskab : 

Karriere-fremgang.  I  den  beredte  fami- 
lie har  familiens  overhoved  forberedt 
sig  til  sin  valgte  profession.  Hans 
børn  bereder  sig  til  en  tilfredsstillende 
og  tilstrækkelig  profession. 
Økonomisk  styrelse.  I  den  beredte 
familie  kender  og  benytter  forældrene 
grundbegreberne  for  budgettering 
og  økonomisk  styrelse.  Deres  børn 
bliver  belært  om  disse  begreber  ved 
praktiske  erfaringer.  Her  kan  henvises 
til  ældste  Marvin  J.  Ashtons  tale  om 
dette  emne,  som  han  holdt  i  april  1975 
ved  et  velfærdsmøde.  Den  vil  i  et  føl- 
gende nummer  af  Den  danske  Stjerne 
blive  gengivet  under  titlen  „Noget  for 
pengene". 

Hjemmefremstilling  og  opbevaring. 
Hvor  lokallovene  tillader  det,  har  den 
beredte  familie  tilstrækkeligt  lager  til 
at  kunne  klare  de  vigtigste  behov  i  et 
tidsrum  af  mindst  ét  år.  Derudover  er 
de,  såvidt  forholdene  tillader  det, 
aktivt  involveret  i  dyrkning  og  kon- 
servering af  frugt  og  grøntsager,  samt 
syning  og  andre  former  for  frem- 
stilling af  deres  årsbehov. 

Fysisk  sundhed.  Den  beredte  familie 
praktiserer  sunde,  forebyggende 
sundhedsprincipper  for  ernæring, 
hygiejne,  ulykkeforebygning,  tand- 
pleje og  nødhjælp.  Familien  forstår 
også  på  passende  måde  at  drage 
nytte  af  andre  sundhedskilder.  Særligt 
skulle  man  her  lægge  mærke  til  de 
løfter,  der  gives  af  Herren  i  Lære  og 
Pagters  89.  afsnit,  der  handler  om  de 
helliges  sundhed. 

Social-følelsesmæssig  styrke.  Den 
beredte  familie  har  udviklet  social 
eller  følelsesmæssig  styrke  gennem 

et  retskaffent  levned,  evangeliske 
studier  og  et  kærligt  familierliv. 
Medlemmer  af  sådanne  familier  kan 
klare  sig  gennem  livets  uundgåelige 
modsætninger  af  sorg  og  glæde, 
mangler  og  rigelighed,  fiaskoer  og 
succes'er,  ved  hjælp  af  deres  tro  på 
Herren  Jesus  Kristus  og  overbevisning 
om  det  evige  livs  virkelighed. 
Når  hver  enkelt  familie  i  kirken  stræ- 
ber efter  at  opnå  denne  grad  af  fami- 
lieberedskab, vil  mange  af  livets  pro- 
blemer blive  Den  SDH-familie, 
som  sørger  for  denne  slags  familie- 
beredskab vil  opleve  sindsro  midt 
under  omvæltninger,  sikkerhedsfølel- 
se under  usikkerhed  og  tilstrækkelig- 
hed midt  i  tider  med  mangel  på  nød- 
vendige ting. 

Lad  mig  nu  komme  ind  på  sådanne  ak- 
tiviteter, som  kræver  autorisation 
eller  fuldtidsindsats,  således  som  de 
forholder  sig  til  familieberedskab.  For 
det  første  socialtjenesten.  Det  er  den 
afdeling,  der  beskæftiger  sig  med  per- 
sonlige velfærdsforhold,  der  kræver 
autorisation.  Afdelingens  opgaver 
omfatter  hjælp  til  ugifte  forældre, 
adoptioner,  midlertidig  anbringelse  af 
indianerbørn,  samt  børnehjem.  Afde- 
lingen sørger  for  klinisk  behandling 
af  medlemmer  med  alvorlige  følelses- 
mæssige og  mentale  problemer,  og 
ligeledes  for  rådgivende  tjeneste  som 
hjælp  for  præstedømmet. 
For  det  andet  er  der  arbejdsanvisnin- 
gen. Behovet  for  arbejde  er  overalt 
i  verden  blevet  mere  kritisk  end  nogen- 
sinde før.  Velfærdstjeneste-komitéen 
har  fået  pålagt  ansvaret  for  at  hjæl- 
pe med  arbejdsløshedsproblemer. 
Wardets  velfærdstjeneste-komité  be- 
tjener familien  —  ikke  blot  familiens 
overhoved,  men  også  ungdommen. 
Hjælp  til  at  få  arbejde  er  en  af  de 
vigtigste  opgaver  for  enhver  velfærds, 
tjeneste-komité  i  kirken.  Betydningen 
af  arbejde  og  karriereplanlægning 
kan  ikke  overvurderes. 
De  mål,  der  her  er  nævnt  mht.  fami- 
lieberedskab, er  ikke  nye.  Brødrene 
har  belært  os  derom  i  mange  år.  Men 
tidernes  tegn  antyder  nu  påtrængende 
nødvendigheden  af,  at  kirkens  med- 
lemmer sørger  for  at  sætte  deres 
hus  i  orden.  Det  skal  ikke  opfattes 
som  noget  alarmerende.  Så  længe 
siden  som  under  Frelserens  jordiske 


mission  belærte  han  os  om  beredskab 
i  lignelsen  om  de  ti  brudejomfruer: 
,,Da  skal  det  være  med  Himmeriget 
som  med  ti  jomfruer,  der  tog  deres 
lamper  og  gik  ud  for  at  gå  brudgom- 
men i  møde. 

De  fem  af  dem  var  uforstandige,  og  de 
fem  kloge. 

De    uforstandige    tog    nemlig    deres 
lamper,  men  tog  ikke  olie  med  sig. 
Men  de  kloge  tog  olie  i  deres  kander 
tillige  med  deres  lamper. 
Og  da  brudgommen  lod  vente  på  sig, 
blev  de  alle  døsige  og  faldt  i  søvn. 
Men  ved  midnat  lød  der  et  råb:   ,Se, 
brudgommen  er  der,  gå  ham  i  møde!' 
Da  vågnede  alle  jomfruerne  og  gjorde 
deres  lamper  i  stand. 
Og    de    uforstandige    sagde    til    de 
kloge:   ,Giv  os  af  jeres  olie,  thi  vore 
lamper  er  ved  at  gå  ud.' 
Men  de  kloge  svarede  og  sagde:  ,Nej, 
der  ville  ikke  blive  nok  både  til  os  og 
til  jer.   Gå  hellere  hen   til    købmæn- 
dene og  køb  til  jer  selv.' 
Men  medens  de  gik  bort  for  at  købe, 


I 


kom  brudgommen,  og  de,  som  var 
rede,  gik  ind  i  bryllupssalen  med 
ham,  og  døren  blev  lukket. 
Bagefter  kommer  også  de  andre  jom- 
fruer og  siger:  , Herre,  herre,  luk  op 
foros!' 

Men  han  svarede  og  sagde:  .Sandelig 
siger  jeg  eder:  jeg  kender  jer  ikke.' 
Våg  derfor,  thi  I  kender  hverken  dagen 
eller  timen ."  (Mattæus  25 : 1  -1 3) 
Brødre  og  søstre,  må  jeg  antyde,  at 
den  olie,  som  de  forstandige  jomfruer 
havde  med  sig,  var  indvielsens  olie. 
Det  eneste  fuldstændige  velfærd- 
tjenesteprogram  er  baseret  på  den 
evigtvarende  lov  om  uegennyttige 
opofrelse  i  Jesu  Kristi  Kirke  af  Sidste 
Dages  Hellige. 

Jeg  bærer  mit  vidnesbyrd  om,  at  dette 
er  Jesu  Kristi  evangelium.  At  vi  haren 
forvaltningsopgave,  og  at  Herren  for- 
venter, at  vi  skal  leve  op  til  den  og  vel- 
signe folk  på  denne  jord  med  hans 
program  på  hans  egen  måde.  Og  jeg 
bærer  dette  vidnesbyrd  i  Herren  Jesu 
Kristi  navn.  Amen. 

Velfærdstjenestens 

produktion 

og  distribution 


BISKOP  H.  BURKE  PETERSON 
1 .  rådgiver  i  Det  præsiderende 
Biskopråd 


En  nylig  foretaget  undersøgelse  viser, 
at  kun  få  sidste  dages  hellige  har 
deres  ét-års-forråd,  og  er  beredt  som 
familie. 

Den  velkendte  velfærds-afdeling  var 
forløberen  for  velfærdstjenestens 
produktion  og  distribution.  Som  hidtil 
gælder  vor  indsats  idag  i  velfærdstje- 
nestens produktion  og  distribution  at 
støtte  præstedømmets  ledere,  hjæl- 
peforenings-lederne og  medlemmerne 
i  denne  verdensomspændende  kirke. 
Vi  hjælper  dem  med  udførelsen  af  den 
hellige  opgave  at  sørge  for  de  fattige, 
de  trængende,  de  sørgende  og  dem 
blandt  os,  som  på  grund  af  handicaps 
eller  andre  årsager,  som  for  eksempel 
alder,  ikke  selv  er  istand  dertil. 
For  at  sætte  tingene  rigtigt  på  plads, 
vil  jeg  begynde  med  at  gennemgå  vel- 
færdstjenestens produktion  og  distri- 
butions opgaver,  og  hvordan  de  for- 
holder sig  til  hele  velfærdstjenesten. 
Dens  mission  er  at  hjælpe  de  hellige 
til  selv  at  klare  alle  deres  økonomiske 
behov  uden  nogen  fremmed  hjælp  og 
derved  hjælpe  med  til  at  fjerne  fattig- 
dom og  behov  hos  sidste  dages  hel- 
lige familier.  Det  vil  bidrage  til  ud- 
vikling af  et  samfund  som  Enoks  og 
byen  Zion.  I  Den  kostelige  Perle  læser 
vi:  ,,Og  Herren  kaldte  sit  folk  Zion, 
fordi  de  var  af  ét  hjerte  og  ét  sind  og 
levede  i  retfærdighed,  og  der  fandtes 
ingen  fattige  blandt  dem."  (Moses 
7:18) 

For  at  gøre  de  sidste  dages  hellige 
familier  økonomisk  selvforsynende 
opfordrer  vi  fædre  og  mødre,  præste- 

dømme-  og  hjælpeforeningsledere  til 
først  at  koncentrere  sig  om  familie- 
beredskab, hvoraf  hjemmefremstil- 
ling  —  konservering,  havebrug, 
syning,  fremstilling  af  husholdnings- 
genstande  —  er  en  vigtig  del,  og  også 
sørge  for  at  have  et  hjemmelager  med 
tilstrækkeligt  til  et  års  forbrug  af  føde- 
varer, tøj  og,  hvor  det  er  muligt, 
brændsel.  Alt  dette  kan  nåes,  når 
fædre,  mødre  og  børn  lytter  til  deres 
præstedømmelederes  råd  og  bereder 
sig  til  de  uforudsete  muligheder,  som 
ligger  forude.  Fædre  modtager  in- 
struktion gennem  deres  præstedøm- 
me-kvorummer,  mødre  fra  deres 
mænd  og  gennem  hjælpeforeningens 
belærende  lektier  om  mådeholden 
livsførelse. 

Det  andet,  vi  skal  koncentrere  os  om 
inden  for  rammerne  af  kirkens  be- 
redskab, således  som  biskop  Brown 
har  forklaret  det  (se  hans  artikel  her  i 
bladet),  er  wards-beredelse,  hvori  war- 
dets  præstedømme  og  hjælpeforenin- 
gens ledere  hjælper  med  til  at  sørge 
for  de  af  wardets  medlemmer,  som 
ikke  har  tilstrækkelige  midler.  Vel- 
færdstjenestens produktion  og  distri- 
bution har  som  sine  vigtigsteopgaver: 
(1 )  At  hjælpe  wardene  med  at  blive  be- 
redte og  udvikle  projekter  for  fødevarer 
og  andre  materialer,  og  (2)  at  lede  et 
system  af  varehuse,  hvor  biskopper 
kan  rekvirere  sådanne  materialer  til 
familier,  der  behøver  dem.  (3)  At  lede 
Deseret  Industries-programmet  og 
derved  gøre  ward  —  og  derigennem 
stave  og  regioner  —  så  selvforsynende 


som  muligt,  at  de  i  virkeligheden  kan 
sørge  for  deres  egne. 
Lad  os,  for  at  fremhæve  dette  særlige 
område,  se  på  resultaterne  af  en  nylig 
gennemført  undersøgelse,  der  blev 
foretaget  af  Utah  State  University 
blandt  SDH-medlemmer  i  Utah.  Man 
undersøgte  beredskabet  af  de  fire 
vigtigste  fødevare-grupper:  kød,  frug- 
ter og  grøntsager,  korn  og  mælkepro- 
dukter. 

Undersøgelsen  godtgjorde,  at  kun 
omkring  5%  af  vor  kirkes  medlemmer 
havde  et  års  forsyning  af  kødproduk- 
ter. Kun  3%  havde  et  års  forbrug  af 
konserverede  frugter  og  grøntsager. 
Omkring  18%  havde  et  års  forsyning 
af  korn.  I  mælkegruppen  havde  kun  tre 
familier  af  hver  hundrede  et  års  lager 
af  dåseeller  pulvermælk.  Gennemsnit- 
ligt havde  omkring  30%  af  kirkens 
medlemmer  et  lager  til  to  måneders 
forbrug  af  fødevarer.  Resten  havde 
intet  eller  kun  et  lille  lager. 
Med  hensyn  til  hjemmefremstilling 
håber  vi,  at  medlemmerne  vil  lytte  til 
profeternes  formaninger,  og,  hvor  det 
er  muligt,  dyrke  en  køkkenhave,  sy 
deres  eget  tøj,  fremstille  hushold- 
ningsgenstande  og  i  al  almindelighed 
blive  så  selvforsynende  som  muligt, 
for  at  forberede  sig  til  den  kommende 
tid.  Med  præsident  Kimballs's  ord: 
,,Vi  er  glade  for  at  erfare,  at  mange 
mennesker  passer  deres  køkkenhaver 
og  planter  og  frugttræer  og  sørger  for 
at  konservere  frugt  og  grøntsager  .  .  . 
vi  lykønsker  disse  familier,  som  lytter 
og  tager  ved  lære. 


Vi  gør  os  samvittighedsfulde  anstren- 
gelser for  at  tage  os  af  vore  egne  med- 
lemmer, og  vi  lærer  dem  at  være  øko- 
nomiske, at  oplagre  et  års  forsyning  af 
de  vigtigste  nødvendighedsartikler." 
(„Ensign",  May  1975,  pp.  5-6) 
Lad  os  nu  gå  over  til  at  se  på  wards- 
beredskabet,  der  også  inkluderer 
produktions-projekter. 
Produktionsprojekter  er  aktiviteter 
uden  sigte  på  økonomisk  gevinst, 
drevet  af  ward,  stave  og  regioner  med 
det  formål  at  sørge  for  fødevarer  og 
andre  varer  for  de  fattige  og  trængen- 
de i  kirken.  Fødevarer-projekter  som 
landbrug,  frugtplantager,  mejerier, 
dyrehold,  konservesfabrikker  og  bage- 
rier, og  ikke-fødevarer-projekter  som 
tæppefremstilling,  håndværksarbej- 
der,  møbelfremstilling  og  syning  giver 
også  mange  muligheder  for  dem,  der 
modtager  hjælp,  til  at  arbejde  i  den 
udstrækning,  de  formår,  og  derved 
bevare  deres  selvrespekt  i  en  tid, 
hvor  der  i  højere  og  højere  grad  læg- 
ges vægt  på  såkaldt  ,, gratis"  offentlig 
hjælp.  Projekterne  giver  også  mulig- 
hed for,  at  familier  kan  lære  at  arbej- 
de sammen  og  lære  at  indvie  og  ofre 
deres  energi  på  at  sørge  for  dem,  der 
er  mindre  heldigt  stillede. 
Det  størst  antal  af  kirkens  velfærds- 
produktionsprojekter  blev  oprettet  i 
1940'erne.  Så  fulgte  en  periode,  hvor 
disse  projekter  blev  konsoliderede  i 
løbet  af  50'erne  og  60'erne.  I  de 
senere  år  er  præstedømmeledere 
blevet  stadig  mere  klare  over  behovet 
for,  at  ethvert  ward  bliver  involveret  i 
velfærds-produktionsprojekter,  og 
derfor  har  vi  set  antallet  af  kirke- 
projekter forøges,  indtil  vi  idag  har 
671  af  dem. 

Måske  er  det  lige  så  betydningsfuldt 
af  se  på  antallet  af  hektarer  under 
dyrkning,  som  antallet  af  projekter.  Vi 
har  nu  58.000  hektarer  jord  under  op- 
dyrkning. Vi  følger  Frelserens  råd  om 
at  sørge  for  mad  til  vore  fattige  og 
trængende  brødre  og  søstre.  Dette 
antal  hektarer  er  kun  tilstrækkeligt  til 
at  afhjælpe  de  øjeblikkelige  behov 
for  hjælp  til  de  fattige  i  de  områder, 
der  betjenes  af  velfærdets  varehuse. 
Under  mere  vanskelige  forhold  ville 
vore  fødevareprojekter,  med  det 
nuværende  forbrugsstade,  ikke  være  i 
stand  til  at  honorere  behovet  hos  dem, 


der  ville  have  brug  for  hjælp.  Derfor 
må  familieberedskab  med  hjemme- 
produktion  og  opbevaring  blive  den 
måde,  hvorpå  størstedelen  af  vores 
familier  må  klare  sig  selv.  Wardsbe- 
redskab,  der  betyder  wards-invol- 
vering  i  wards-,  stavs-og  multistavs- 
produktionsprojekter,  er  kun  et 
opbakningssystem  til  hjælp  for  dem, 
der  ikke  er  i  stand  til  at  sørge  for  sig 
selv. 

Men  vi  har  meget  arbejde  at  udføre, 
før  vi  når  til  fuldt  wards-beredskab. 
Vi  har  omkring  5000  ward  verden  over. 
Kun  54%  af  disse  ward  er  involveret  i 
produktionsprojekter  på  enten  wards, 
stavs-  eller  regionalbasis.  Biskopper 
og  andre  præstedømmeledere  står 
over  for  en  alvorlig  udfordring  til  at  få 
alle  ward  involveret  i  produktionspro- 
jekter. 

Om  produktionsprojekter  vil  jeg  i 
korthed  gerne  sige,  at  (1)  kirken  opret- 
holder tilstrækkelig  produktions- 
kapacitet til  at  hjælpe  de  fattige  og  de 
trængende  på  det  øjeblikkelige  behov- 
stade. (2)  Kirken  opfordrer  til  flere  pro- 
duktionsprojekter, således  at  hvert 
eneste  ward  vil  have  adgang  til  og 
være  involveret  i  et  projekt.  Og  (3)  kir- 
ken opmuntrer  familier  og  hver  eneste 
kirke-enhed  til  at  blive  så  selvfor- 
synende som  muligt. 
I  de  sidste  adskillige  år  er  det  beløb, 
der  er  blevet  givet  som  fasteoffer, 
forøget  med  omkring  15%  om  året  i 
forhold  til  året  før.  Som  følge  af  et 
nødråb  fra  præstedømmelederne  gik 
fasteofferbeløbene  i  1975  op  med  47% 
i  forhold  til  den  tilsvarende  ottemåne- 
ders-periode året  før.  I  ledere  bør  kon- 
trollere, hvordan  fremgangen  har 
været  i  jeres  egne  enheder.  Vi  håber, 
at  denne  tendens  vil  fortsætte,  og  at 
vore  medlemmer  overalt  vil  blive  op- 
muntret til  at  mangedoble  deres  faste- 
ofre. Om  fasteofre  har  præsident 
Kimball  sagt:  „Jeg  mener,  at  når  vi 
har  i  overflod,  som  mange  af  os  har, 
så  burde  vi  være  mere  gavmilde.  Iste- 
det  for  det  beløb  som  spares  ved  de  to 
eller  flere  måltider,  vi  ikke  spiser,  bør 
vi  måske  meget  mere  ofre  — syv  gange 
mere  —  når  vi  er  i  stand  til  at  gøre 
det."  (Billedbåndet  „Velfærdstjenes- 
tens  principper ..."...  på  min  egen 
måde"  ". 
Fra  fasteofferbeløbet  og  vareproduk- 


tions-budgettet bibeholdes  reserver  af 
både  varer  og  brændsel  for  at  tilfreds- 
stille behovet  hos  de  fattige  og  træn- 
gende blandt  os.  Vi  har  et  års  forbrug 
af  varer  på  lager  i  distributionssyste- 
met for  de  fattige  og  trængende.  Imid- 
lertid vil  dette  forråd  blive  udtømt  hur- 
tigere i  tilfælde  af  forøget  efterspørg- 
sel. Den  kendsgerning  fremhæver 
yderligere  behovet  for  familiebered- 
skab. 

På  en  anden  front  er  der  grund  til 
alarm.  Det  er  rigtigt  at  sørge  for  de 
fattige  og  trængende.  Men  det  er  for- 
kert at  give  dem  noget,  hvis  de  ikke  ar- 
bejder for  det  i  så  stor  en  udstræk- 
ning, som  de  er  i  stand  dertil.  Det  er 
ikke  efter  Herrens  ønske  at  give  en 
familie  hjælp  uden  "at  forvente,  at  de 
efter  bedste  evner,  arbejder  for  det, 
som  de  modtager.  De,  der  modtager 
noget  for  intet,  mister  deres  ufordær- 
vethed  og  selvrespekt,  fordi  de  bliver 
parasitter,  der  lever  af  andres  arbejde 
og  indsats.  Herren  har  været  meget 
bestemt  i  sine  instruktioner  på  dette 
punkt.  Enhver,  både  ung  og  gammel, 
som  modtager  hjælp,  bør  arbejde, 
såvidt  hans  evner  rækker. 
Og  alligevel  viser  statistikken,  at  kun 
omkring  25%  af  de  familier,  der  mod- 
tager hjælp  fra  kirken,  arbejder  for 
det,  som  de  modtager.  Vi  mener,  at 
mindst  75%  af  de  familier,  der  modta- 
ger hjælp,  i  nogen  udstrækning  burde 
arbejde  for  det,  de  modtager,  for  at 
kunne  opretholde  deres  åndelige  styr- 
ke og  gøre  sig  fortjent  til  den  vel- 
færdshjælp,  de  modtager.  Omkring 
25%  af  dem,  der  modtager  hjælp,  er 
ikke  i  stand  til  at  arbejde,  selvom  de 
måske  endda  kunne  gøre  noget,  hvis 
præstedømmelederne  gjorde  en 
inspireret  og  kreativ  indsats  for  at 
finde  et  eller  andet,  som  de  kunne 
klare.  Vi  ødelægger  Guds  børns  ånde- 
lige styrke,  når  vi  ikke  følger  pro- 
grammet, sådan  som  Herren  har  udar- 
bejdet det.  Folk  behøver  at  arbejde 
for  det,  som  de  modtager. 
Som  opmuntring  af  disribueringssys- 
temet  kan  jeg  sige,  at  kirken  søger  at 
opretholde  reserver  som  anført,  at 
udvide  antallet  af  og  anvendelses- 
mulighederne for  vore  materielle 
biskop-varehuse,  og  at  opmuntre 
biskopper  og  andre  præstedømme- 
ledere til  at  sørge  for,  at  de  der  bliver 

hjulpet,  arbejder  i  den  udstrækning, 
de  er  i  stand  til. 

Med  hensyn  til  Deseret  Industries, 
så  er  der  i  øjeblikket  tretten  enheder. 
Hovedformålet  med  Deseret  Indus- 
tries er  at  hjælpe  vore  handicappede 
og  vore  ældre  brødre  og  søstre  med  at 
skaffe  dem  hæderligt  arbejde.  I 
Deseret  Industries  er  den  enkeltes  ar- 
bejde tilpasset  hans  evne  til  at  yde  en 
indsats. 

Her  findes  nogle  af  de  lykkeligste, 
venligste  og  mest  afklarede  men- 
nesker på  jordens  overflade.  På  .grund 
af  Deseret  Industries  arbejder  disse 
vore  brødre  og  søstre,  de  producerer 


noget,  og  de  tager  ikke  mod  noget 
uden  at  yde  noget  til  gengæld. 
De  øjeblikkelige  planer  for  Deseret 
Industries  går  ud  på  etablering  af  flere 
enheder,  hvor  der  er  behov  for  dem, 
gennem  udarbejdede  programmer,  der 
kan  udvikle  disse  arbejderes  evner  og 
indstilling  og  gøre  dem  i  stand  til  at 
påtage  sig  produktivt  arbejde  også 
ude  i  samfundet.  Deseret  Industries 
„hjælper  folk  til  at  hjælpe  sig  selv". 
Alle  medlemmer,  som  kan,  opfordres 
til  at  foretage  deres  indkøb  hos  Dese- 
rer Industries  og  økonomisk  støtte  og 
hjælpe  Deseret  Industries  med  at  ud- 
føre deres  livsvigtige  mission. 


Vi  har  nu  gennemgået  de  aktiviteter, 
der  vedrører  velfærdstjenestens  pro- 
duktion og  distribution  med  hensyn 
til  familieberedskab  og  wardsbered- 
skab.  Alle  denne  afdelings  anstrengel- 
ser er  beregnet  på  at  hjælpe  os  med  at 
skaffe  fødevarer  og  nødvendighedsar- 
tikler som  hjælp  til  de  fattige  og  ulyk- 
kelige, de  ældre,  de  unge,  ja,  til  alle 
vore  Faders  børn,  som  trænger  dertil. 
Brødre  og  søstre,  jeg  vidner  om,  at 
selv  om  vi  efterlever  alle  andre  bud, 
men  ikke  sørger  for  vort  folks  behov  — 
„hvad  nytter  det  så?"  Dette  arbejde  er 
kærnen  —  hjertet  i  Jesu  Kristi  evange- 
lium. I  Jesu  Kristi  navn.  Amen. 


Der  er  stadig  en  masse  at  gøre! 


PRÆSIDENTSPENCER  W.  Kl  MB  ALL 

Præsidenten  udtrykker  sin  taknemme- 
lighed for  veludført  arbejde  og  anbe- 
faler andre  at  gøre  ligeså 


Der  er  lige  et  par  ting,  som  jeg  gerne 
vil  sige,  For  det  første  vil  jeg  gerne 
udtrykke  min  store,  store  taknemme- 
lighed overfor  dem,  som  leder  og  ad- 
ministrerer velfærdsprogrammet.  For 
det  andet  vil  jeg  sige:  Der  er  stadig  en 
masse  at  gøre!  Vi  må  anstrenge  os 
meget  mere  for  at  anvende  vore  grund- 
principper i  dette  program.  Og  for 
det  tredie  ville  jeg  ønske  at  vore  fjen- 
der kunne  se  alle  de  forskellige 
metoder,  man  kan  anvende  til  at  hjæl- 
pe og  lindre  lidelserne  for  folk  i  denne 
verden.  Vi  gør  et  stort  stykke  arbejde 
og  det  ville  glæde  os  hvis  de  ville 
gå  og  gøre  ligeså,  i  stedet  for  at  kriti- 
sere os  og  vore  anstrengelser. 
Gud  velsigne  jer,  som  så  dybt  enga- 
gerer jer  i  dette  program.  Skulle  I 
endnu  ikke  være  helt  på  højdepunktet 
i  dette  program,  så  prøv  at  komme 
det,  vil  I  ikke  nok  være  venlige?  —  gør 
noget  ved  det  i  hver  eneste  ward  og 
gren,  hver  eneste  stav  og  mission.  Lad 
os  komme  nærmere  udførelsen  af  de 
ting,  som  Herren  har  sat  os  til  at  gøre. 
Jeg  efterlader  jer  min  velsignelse, 
Herrens  velsignelser,  når  I  nu  vender 
hjem  til  jeres  forskellige  områder  for 
at  udføre  dette  store  arbejde, 
i  Jesu  Kristi  navn.  Amen. 

Velfærdstjenestens 
afdeling  for 
udviklingsområder 


BISKOP  VAUGHN  J.  FEATHERSTONE 
2.  rådgiver  i  Det  præsiderende  Biskop- 
råd 


En  afdeling  af  velfærdstjenesten,  der 
fornylig  er  organiseret,  velfærdstje- 
nestens afdeling  for  udviklingsom- 
råder, har  fået  til  opgave  at  fremme 
velfærdstjenestens  mål  ved  at  — 

1.  hjælpe  med  ved  undervisningen  i 
og  indføreisen  af  velfærdstjenesten  i 
kirkens  udviklingsområder,  og  derved 
bringe  de  derboende  medlemmer  i 
stand  til  at  kunne  nyde  velsignelserne 
ved  familie-  og  wardberedskab. 

Og  at 

2.  forsyne  stavs-  og  missionspræsi- 
denter  i  udviklingsområderne  med 
sundheds-,  landbrugs-  og  andre  vel- 
færdstjeneste-missionærer. 

Det  præsiderende  Biskopråd  har  fået 
til  opgave  at  udstrække  velfærdspro- 
grammet  „til  jordens  ender".  Præsi- 
dent Harold  B.  Lee  gav,  da  han  indsat- 
te biskop  Victor  L.  Brown  og  hans  råd- 
givere, den  9.  april  1972,  denne  udfor- 
dring : 

,,Det  er  jeres  opgave  at  sørge  for,  at 
velfærdsorganisationens  virke  bliver 
udvidet  .  .  .  En  af  jeres  store  udfordrin- 
ger vil  blive  omsorgen  for,  at  vel- 
færdsprogrammet  kan  blive  udstrakt 
til  nye  stave  lige  til  jordens  ender, 
for  at  alle  processer  i  Herrens  plan 
fuldt  ud  kan  blive  virkeliggjort." 
Vi  har  accepteret  denne  udfordring. 
Vi  har  fordoblet  vor  indsats  for  at  for- 
syne præstedømmeledere  og  med- 
lemmer i  kirkens  udviklingsområder 
med  nødvendig  oplæring  og  eksem- 
pler, således  at  de  så  hurtigt  som 
muligt  og  på  ordentlig  vis  kan  gen- 
nemføre familie-  og  ward  s  bered  skab. 
Vi  er  klare  over,  at  præstedømmelere, 


der  bor  i  mange  dele  af  verden  i 
70%erne  vil  have  brug  for  den  samme 
omhyggelige,  dybtgående  optræning, 
som  blev  givet  i  1930'erne  og1940'erne 
til  stavspræsidenter  og  biskopper  i 
USA  og  Canada  af  præsident  Lee  og 
præsident  Romney. 
Omhyggelig  optræning  af  hengivne 
præstedømmeledere  vil  sætte  kirken 
i  stand  til  at  indføre  velfærdstjenes- 
tens programmer  i  udviklingsområ- 
derne i  overensstemmelse  med 
åbenbarede  principper.  Lokale  ledere 
lærer,  hvordan  man  skal  undgå  ledig- 
gangens onder,  undgå  misbrug  af 
fasteoffermidler,  og  undgå  at  komme 
til  at  døbe  folk,  som  fristes  til  at  blive 
medlemmer  alene  ud  fra  ønsket  om  at 
nyde  godt  af  timelige  fordele. 
I  dag  nyder  præstedømmeledere  i 
mange  af  kirkens  områder  godt  af 
mange  nødvendige  hjælpekilder  inden 
for  velfærdstjenestens  programmer: 
„Håndbog  for  velfærdstjeneste"  er 
blevet  eller  er  ved  at  blive  oversat  og 
distribueret  på  seksten  forskellige 
sprog. 

Biskoprådenes  uddan nelsesmaterialer 
om  velfærdstjeneste  er  blevet  udar- 
bejdet, oversat  og  distribueret. 
Generalautoriteter  og  medlemmer  af 
velfærdstjenestens  stab  underviser  i 
principperne  i  velfærdstjeneste  under 
deres  besøg  i  de  forskellige  områder. 
Velfærdstjenestens  principper  er 
emne  for  belæringer  i  hjælpeforenin- 
gen og  andre  af  kirkens  undervisnings- 
programmer. 

Sundheds-  og  landbrugs-missionærer 
bliver  i  stigende  antal  sendt  til  lande 


overalt  i  kloden.  I  1971  var  kun  to 
sundhedsmissionærer  i  arbejde.  Idag 
tjener  272  sundheds-  og  landbrugs- 
missionærer  i  fireogtredive  missioner. 
I  dette  selvopofrende  arbejde  oplever 
disse  missionærer  stor  åndelig  vækst, 
således  som  det  blev  bevidnet  af  dr. 
Blair  Bybee,  en  af  vore  første  sund- 
hedsmissionærer. "Han  udtalte,  da 
han  blev  afløst  fra  Samoa  Apia  Mis- 
sionen : 

,,Gud  hjalp  mig  mere,  velsignede  mig 
mere,  besvarede  flere  spørgsmål,  og 
gav  mig  til  slut  en  mere  udpræget 
følelse  af  at  have  udrettet  mere  godt, 
end  det  har  været  tilfældet  for  mig 
nogensinde  tidligere  i  mit  liv.  Selvom 
jeg  aldrig  mere  skulle  komme  til  at 
praktisere  som  læge,  så  har  alle  mine 
år  på  universitetet,  hele  lægestudiet 
og  mine  kandidater  alligevel  være 
brugt  godt  som  forberedelse  til 
min  sundhedsmission.  Intellektuelt, 
åndeligt  og  følelsesmæssigt  er  det 
det  samme.  Jeg  vil  aldrig  ophøre  med 
at  undre  mig  over  og  forbløffes  over, 
at  Gud  gav  mig  denne  mulighed  for  at 
tage  ud,  og  jeg  vil  heller  aldrig  ophøre 
med  at  takke  ham  derfor." 
Dr.  Bybee's  vidnesbyrd  er  et  godt  ek- 
sempel på  de  stærke  følelser  og  ånde- 
ligheden hos  dem,  der  tjener  som 
velfærdsmissionærer. 
Lad  mig  fortælle  jer,  hvad  der  er  ved  at 
ske  i  kirken,  når  principperne  for 
familie-  og  wardsberedskab  bliver 
indlagt  og  sat  i  anvendelse. 
Efter  dåben  gav  en  moder  udtryk  for 
sin  sorg  over  at  have  mistet  sin  før- 
stefødte på  grund  af  dårlig  ernæring 

og  forkert  pleje.  Sammen  med  hendes 
omvendelse  blev  hun  motiveret  til  at 
lære,  hvordan  man  bedst  tager  vare  på 
sine  børn.  Da  hun  påny  var  i  omstæn- 
digheder spurgte  hun:  ,,Hvad  har  jeg 
brug  for  at  lære  for  at  føde  en  sund 
mormon-baby?  Hun  gennemgik  et 
særligt  kursus  i  barnepleje  i  hjælpe- 
foreningen. Hun  var  begejstret  for 
lektierne  og  gjorde  sit  bedste  for  at 
anvende  de  lærte  principper.  Baby 
nummer  to  blev  født  og  var  et  stærkt 
og  levende  barn  og  blev  ved  med  at 
være  sund.  Den  sundhedsmissionær, 
der  hjalp  dem,  der  underviste  i  hjæl- 
peforeningens kursus,  er  en  lokal 
søster  på  fuldtids-sundhedsmission. 
Hun  er  senere  blevet  afløst  fra  sin 
mission,  men  virker  stadig  blandt  sit 
folk  som  sundhedsspecialist  til 
tjeneste  for  sin  grens  velfærdstje- 
neste-komité. 

I  et  brev  fra  sundhedsmissionærer 
hedder  det:  „Vi  holdt  øje  med  en  tre 
måneder  gammel  baby,  som  havde 
været  ved  at  dø  af  diarre  og  så  den 
udvikle  sig  til  en  leende,  nuttet,  lykke- 
lig baby,  fordi  familien  lærte  betyd- 
ningen af  bedre  ernæring,  og  hvordan 
man  rengør  redskaber  og  flasker  med 
kogende  vand. 

Flere  projekter  på  familiebasis  er  ble- 
vet ledet  af  faderen,  som  f.eks.  grav- 
ning af  en  brønd  og  dræning  af  et 
sumpet  område,  anlæggelse  af  en 
køkkenhave  og  udbedring  af  huset, 
således  at  omgivelserne  er  blevet 
langt  sundere." 

En  stolt  fader  hjalp  med  til  at  sørge 
for  en  sikker  og  sanitær  måde  til  fjer- 
nelse af  familiens  affald.  Disse  facili- 
teter blev  bygget  som  en  del  af  et 
præstedømme-velfærdsprojekt.  Indtil 
dette  projekt  var  fuldført,  havde  de 
fleste  sidste  dages  hellige  familier  i 
grenen  overhovedet  ingen  sanitære 
anlæg.  Medlemmerne  bliver  af  præs- 
tedømmet opfordret  til  at  benytte 
lokale  hjælpekilder  og  oplysning  ved- 
rørende forebyggelse  af  sygdomme. 
Sundhedsmissionærerne  hjælper 
præstedømmet  og  hjælpeforeningen 
med  at  få  medlemmer  til  at  forstå, 
hvordan  de  kan  benytte  sådanne 
hjælpekilder.  Istedet  for  kun  at  søge 
læge,  når  alvorlige  sygdomme  fore- 
kommer, prøver  medlemmerne  nu  at 


forebygge  sygdom  og  holde  deres 
børn  sunde  og  stærke. 
Et  landbrugt-projekt  i  en  gren  har  ar- 
bejdet på  at  omdanne  en  grund,  der 
ligger  ved  siden  af  kirkebygningen,  til 
en  køkkenhave,  der  giver  friske  grønt- 
sager. Grunden  havde  tidligere  været 
fyldt  med  ukrudt  og  affald,  indtil  de 
lokale  præstedømmeldere,  med  tek- 
nisk bistand  af  landbrugsmissio- 
nærerne,  startede  dette  projekt  for 
at  hjælpe  grenens  medlemmer  med  at 
overvinde  alvorlige  ernæringspro- 
blemer. 

Også  børnene  deltog  i  dette  projekt  og 
lærte  derved  meget  under  arbejdet 
med  at  gøre  grunden  klar  til  dyrkning. 
Medlemmerne  lærte  om  og  fik  erfaring 
med  gode  landbrugsmetoder,  hvad 
angår  jordens  vandings-  og  nærings- 
krav.  Og  nu  har  de  mangefold  større 
udbytte,  end  de  tidligere  havde  i  deres 
egne  køkkenhaver  og  landbrug. 
Manglende  protein  i  ernæringen,  der 
havde  resulteret  i  mentale  og  fysiske 
svagheder  og  dødsfald  blandt  bør- 
nene, blev  af  de  hellige  bekæmpet 
et  andet  sted.  De  lærte  at  dyrke  soya- 
bønner og  opdrætte  svin,  høns,  kani- 
ner og  andre  proteinrige  produkter. 
Dette  projekt  fortsætter,  også  længe 
efter  at  landbrugsmissionæren  og 
hans  hustru  er  blevet  afløst  og  vendt 
hjem. 

Dette  er  kun  nogle  få  af  mange  illu- 
strationer af,  hvordan  velfærdstjene- 
stens  principper  arbejder  i  kirkens 
udviklingsområder. 

Kirken  har  nu  haft  en  hel  del  erfaring 
med  sundhedsmissionærarbejdet, 
mere  bliver  hver  dag  gjort  for  at  frem- 
me sunde  landbrugsmetoder.  Vores 
arbejde  med  karriereudvikling  og  øko- 
nomiforbedring har  fået  en  god 
start.  Mange  timer  gives  til  tjeneste  i 
kirken,  ikke  blot  af  velfærdstjeneste- 
missionærer  men ;  også  af  lokale  med- 
lemmer og  specialister,  som  tjener 
deres  landsmænd  i  kaldelser,  der  sker 
gennem  missionspræsidenter  og 
andre  lokale  ledere. 
Velfærdstjenestens  missionærer  fort- 
sætter med  at  hjælpe  i  missionær- 
arbejdet  ved  at  opfordre  læger,  syge- 
plejersker, ernæringsspecialister,  for- 
retningsfolk, landbrugsspecialister  og 
andre  til  at  modtage  undervisning  om 
evangeliet  gennem  missionærerne. 


Der  er  blevet  gjort  en  god  start.  Men 
meget  skal  endnu  gøres  for  at  afhjæl- 
pe sorg  og  lidelse  og  gøre  de  hellige 
selvforsynende  og  i  stand  til  at  dele 
med  andre  forud  for  efterlevelse  af 
hele  indvielsesloven. 
Der  er  brug  for  jeres  hjælp,  mine  brø- 
dre og  søstre.  Der  er  stærkt  behov  for 
ægtepar,  der  har  erfaring  i  og  under- 
visningsevner  på  områderne  landbrug, 
karriereudvikling,  økonomisk  styrelse, 
sundheds-  og  lignende  professioner. 
I  præstedømmelere,  find  ud  af  om  der 
er  ægtepar  i  jeres  stav  og  ward,  som 
efter  at  deres  børn  er  blevet  voksne,  er 
i  stand  til  at  tjene  som  sundheds-  eller 
landbrugsmissionærer  i  andre  dele  af 
verden?  Vi  har  brug  for  medlemmer 
med  godt  helbred,  iver  og  begejstring, 
som  kan  hjælpe  kirken  med  at  forøge 
vores  indsats  overalt  i  verden. 
Vi  er  fulde  af  medfølelse  for  andre  og 
ønsker  at  hjælpe  millioner  af  vor 
himmelske  Faders  børn,  som  ikke  er  i 
stand  til  at  skaffe  sig  livets  nødven- 
digheder. Vort  ønske  og  mål  er,  så 
hurtigt  som  muligt  at  bringe  kirkens 
medlemmer  en  tilværelse,  hvor  de  kan 
nyde  velsignelserne  ved  familie-  og 
wardsberedskab. 

Til  sidst  vil  jeg  læse  et  citat  fra  præsi- 
dent Marion  G.  Romney.  Det  er  en  ud- 
talelse, han  fremsatte  i  et  lignende 
velfærdsmøde,  den  7.  april  1973: 
„Det  første  Præsidentskab  har  ud- 
peget præsiderende  biskop  Victor 
L.  Brown  til  formand  for  den  nye 
generalkomite,  der  leder  velfærdstje- 
nesten.  Dette  korrelerer  kirkens  vel- 
færdstjeneste,  et  umådeligt  ansvar, 
en  ubegrænset  arbejdsmark.  Brødre 
og  søstre,  når  vi  udfører  alt  dette  ar- 
bejde, sådan  som  det  burde  udføres, 
vil  det  bringe  velsignelser  til  dem,  der 
giver  og  til  dem,  der  modtager.  I  vil 
blive  herliggjort  og  blive  gjort  rede 
til  Frelserens  komme."  Må  vi  således 
berede  os,  beder  jeg  om  i  Jesu  Kristi 
navn.  Amen. 

En  "ganske  almindelig 
omvendelse 


J.  M.  HESLOP 


De  halvfjerds'  første  Kvorum  var  et  helt 
nyt  område  for  ældste  Charles  A.  Didier. 
Han  fortæller: 

Da  præsident  Spencer  W.  Kimball  be- 
gyndte at  tale  om  De  halvfjerds'  første 
Kvorum,  var  jeg  ikke  helt  klar  over,  hvad 
der  var  ved  at  ske.  Han  nævnte  De  halv- 
fjerds' første  Råd  og  de  syv  præsiden- 
ter. Derefter  tog  han  Lære  og  Pagter 
frem,  læste  op  fra  afsnit  107  og  forklare- 
de, at  nogie  mænd  var  i  færd  med  at 
blive  kaldede  til  De  halvfjerds  første 
Kvorum." 

Således  modtog  ældste  Didier  sin  kal- 
delse som  generalautoritet.  Han  var  an- 
kommet fra  Frankfurt  for  at  overvære 
generalkonferencen  og  et  seminar  ved- 
rørende sit  arbejde  som  områdeleder  for 
kirkens  distribution  og  oversættelse  i 
Europa  og  som  regionalrepræsentant. 
„Jeg  ankom  tirsdag  den  30.  september, 
og  samme  aften  ringede  bror  D.  Arthur 
Haycock.  Han  præsenterede  sig  som 
præsident  Kimballs  sekretær  og  sagde, 
at  præsidenten  ønskede  at  se  mig  i  sit 
hjem.  Det  gav  mig  en  mærkelig  fornem- 
melse," sagde  han. 

Ældste  Didier  har  været  medlem  af  kir- 
ken siden  den  22.  april  1957.  Det  har 
været  travle  år  i  kirkens  tjeneste. 
„Min  omvendelse  var  , ganske  alminde- 
lig', sagde  han.  „Missionærerne  kom  ba- 
re og  bankede  på  min  dør.  Det  var  en 
hed  sommerdag  i  1950,  og  vi  havde  lagt 
mærke  til  to  unge  amerikanere  på  vej 
op  over  bakken  med  deres  cykler.  Da 
de  bankede  på,  sprang  vi  alle  hen  for  at 
lukke  op,  fordi  vi  var  så  nysgerrige  efter 
at  vide,  hvem  de  var. 
Vi  inviterede  dem  ind  på  en  kop  kold 
the,  hvilket  de  afslog  uden  at  sige  hvor- 
for. Vi  syntes,  det  var  mærkeligt,  at  de 
hellere  ville  have  vand,  men  vi  satte  os 
sammen  ned  for  at  høre,  hvad  de  hav- 
de at  sige.  Jeg  var  kun  15  år  gammel  og 
jeg  kan  huske,  at  de  fortalte  om  de 
amerikanske  indianere,"  fortsatte  ældste 
Didier. 

Det,  der  mest  interesserede  ældste  Di- 
dier, var  de  unge  missionærers  engel- 
ske sprog.  „De  hjalp  mig  med  min 
engelskundervisning  og  rettede  mine 
hjemmeopgaver.  På  den  måde  blev  vi 
vældig  gode  venner." 


„Skønt  hele  familien  var  katolikker,  var 
mine  forældre  ikke  aktive  på  det  tids- 
punkt. Jeg  gik  første  gang  til  alters,  da 
jeg  var  12  år  gammel  og  mødte  derefter 
op  hver  uge." 

„Langsomt  og  gradvist  lærte  jeg  evan- 
geliet at  kende.  Jeg  tror  nok,  jeg  fik  mit 
første  vidnesbyrd  gennem  min  mor.  Hun 
var  blevet  omvendt,  og  missionærerne 
fortsatte  med  at  komme.  Jeg  overvære- 
de den  klasse  i  engelsk,  de  underviste  i, 
men  når  de  ville  invitere  mig  til  GUF, 
undslog  jeg  mig  og  sagde,  at  jeg  ikke 
ville  lokkes  i  en  fælde.  Men  de  gav  ikke 
op,  og  når  de  bad  mig  om  at  deltage  i 
boldspil,  gik  jeg  med  dem.  Fra  det  tids- 
punkt arbejdede  jeg  mig  —  ved  hjælp  af 
kærlighed  og  undervisning  —  frem  til 
min  omvendelse,  da  jeg  var  22  år  gam- 
mel." 

Efter  at  ældste  Didier  var  blevet  døbt, 
syntes  han,  at  kirken  var  temmelig 
streng  i  sine  standarder,  sammenlignet 
med  den  liberale  indstilling  han  var  vant 
til  i  den  katolske  kirke. 
„Men  der  var  imidlertid  altid  nogen,  der 
var  parat  til  at  hjælpe  mig,"  sagde  hen. 
„Hvis  jeg  havde  et  problem,  var  der 
altid  venner.  Jeg  var  aldrig  alene. 
Han  begyndte  at  lære  kirkens  program- 
mer og  historie  at  kende.  Og  ligeledes 
hvordan  man  rent  praktisk  anvender 
evangeliet  i  sit  liv.  Han  fortsatte  med  at 
deltage  i  kirkens  sportsprogrammer  og 
andre  aktiviteter.  Han  begyndte  at  indse, 
at  tjeneste  er  en  vigtig  del  af  evange- 
liet. 

Hans  aktiviteter  i  kirken  hjalp  ham  også 
i  hans  skolearbejde.  Hans  generthed 
forsvandt,  efterhånden  som  han  deltog  i 
kirkens  begivenheder.  Han  lærte,  hvor- 
dan man  leder  et  møde  og  holder  en 
tale.  Hans  mundtlige  eksamener  i  sko- 
len blev  meget  lettere  for  ham.  Han 
havde  både  fremgang  og  udvikling  i 
kirken  og  i  sine  verdslige  studier. 
Ældste  Didier  lærte  sin  hustru,  Lucie 
Lodomez,  at  kende  gennem  kirken, 
„men  det  var  ikke  alvor  fra  begyndel- 
sen," sagde  han.  „Vi  var  bare  bekendte. 
Men  da  Lucie  og  min  søster  senere 
blev  missionærer  sammen,  inviterede  de 
mig  til  en  ungdomskonference. 
„Jeg  havde  et  vældigt  besvær  med  at 


komme  med  til  den  ungdomskonferen- 
ce, fordi  jeg  var  indkaldt  til  militæret  og 
måtte  have  særlig  tilladelse  til  at  gå  ud. 
Jeg  fik  en  udgangstilladelse,  men  mod- 
tog samtidig  besked  om,  at  konferencen 
var  aflyst.  Det  var  en  skuffelse,  men 
inden  jeg  smed  mit  pas  bort,  blev  kon- 
ferencen sat  på  programmet  igen. 
„Det  var  vidunderligt  at  være  sammen 
med  andre  medlemmer  af  kirken  og 
hyggeligt  at  se  min  søster,  men  det  mest 
spændedne  var  at  uddybe  bekendtska- 
bet med  Lucie.  Hun  var  lige  blevet  af- 
løst fra  sin  mission  og  efter  konferen- 
cen vendt  tilbage  til  sit  hjem  i  Liege, 
Belgien." 

Ældste  Didier,  som  kun  tjente  et  par 
kroner  om  dagen  som  soldat,  måtte  tage 
den  på  tommelfingeren  tilbage  til  sin 
lejr.  Lidt  senere  blev  han  overflyttet  til 
Liege  og  begyndte  for  alvor  at  komme 
sammen  med  Lucie.  Da  han  var  færdig 
med  sin  militærtjeneste,  blev  de  gift, 
den  14.  oktober  1961.  Lucie  havde  da 
været  medlem  af  kirken  i  11  år. 
Søster  Didier  nød  anerkendelse  som 
koncertsangerinde  og  havde  planer  om 
at  gå  videre  ved  operaen. 
„Jeg  kom  imidlertid  ikke  ret  langt  med 
min  karriere,"  forklarede  hun.  „Jeg  var 
lige  begyndt,  da  jeg  blev  kaldet  på  mis- 
sion. To  år  senere  startede  jeg  igen, 
men  så  blev  vi  gift.  Det  stoppede  mig 
igen,  men  jeg  fortsatte  med  at  synge. 
Jeg  havde  et  par  koncerter,  men  da 
børnene  kom,  blev  min  familie  min  kar- 
riere, fordi  der  selvfølgelig  var  mere  vig- 
tigt." 

Ældste  Didier  virkede  som  grenspræsi- 
dent  i  Liege  fra  1964  til  1967,  da  han 
blev  bedt  om  at  arbejde  for  kirkens 
oversættelses  og  distributions  afdeling. 
„Vi  solgte  vores  hus  og  flyttede  til 
Frankfurt  i  Tyskland.  Otte  måneder  se- 
nere blev  vi  forflyttet  til  Liege  igen,  hvor 
jeg  ledede  distributionscentret.  Vi  sorg- 
te  igen  vores  hus  og  byggede  et  nyt  i 
Liege.  Vi  var  lige  flyttet  ind,  da  præsi- 
dent N.  Eldon  Tanner  kaldte  mig  som 
missionspræsident  for  den  fransk- 
schweizizke  mission.  Så  solgte  vi  endnu 
engang  vores  hus,  og  da  vor  mission 
var  udført,  vendte  vi  igen  tilbage  til 
Frankfurt,"  forklarede  ældste  Didier. 


Han  taler  fransk,  tysk,  engelsk  og  hol- 
landsk. Han  blev  kaldet  som  regional- 
repræsentant for  De  Tolv  i  1973. 
„Det  har  været  interessant  at  iagttage 
kirkens  vækst  i  Europa,"  sagde  han. 
„Nu  har  vi  mange  kirkebygninger  og  an- 
den generation  af  kirkens  medlemmer 
er  ved  at  vokse  op.  Jeg  tror,  at  disse 
unge  medlemmer  vil  blomstre  op  i  løbet 
af  nogle  ganske  få  år,  gå  på  mission 
og   vende  tilbage  for  at  styrke   kirken 


hjemme.  Nu  har  vi  f.  eks.  45  lokale  mis- 
sionærer i  de  fransktalende  missioner. 
Da  jeg  var  missionspræsident,  var  der 
kun  lo  i  samtlige  missioner.  Vi  er  ved  at 
lære,  at  missionærerne  skal  stille  spørg- 
smål og  bringe  kærlige  udfordringer. 
Hvis  de  virkelig  elsker  deres  medmen- 
nesker, må  de  udfordre  dem  og  bringe 
dem  evangeliet." 

Søster  Didier  var  sammen  med  sin 
mand  til  konferencen  i  Salt  Lake  City, 


hvor  de  fejrede  hans  fødselsdag  den 
5.  oktober.  Deres  børn  -  Patrick,  13  år 
og  Mark,  12  år  —  befandt  sig  hos  deres 
venner  i  Frankfurt. 

„Dette  er  mit  livs  bedste  fødselsdag," 
sagde  ældste  Didier.  „Min  familie  og 
kirken  er  det  vigtigste  af  alt  i  mit  liv.  De 
er  mit  liv  og  evangeliet  er  vort  fælles 
midtpunkt." 


Et  budskab  fra 
vore  ledere 


Johan  H.  Benthin 
Stavspræsident 


Intet  berører  sjælen  uden  at  efterlade  et  indtryk.  Dette  var 
Ældste  W.  H.  Bennets  ord  til  os  under  hans  besøg  i  Køben- 
havn sidste  år.  Vi  har  igen  mulighed  ved  den  kommende 
områdekonference  i  august,  at  høre  Herrens  ord  til  os  sid- 
ste Dages  Hellige  i  Skandinavien,  gennem  vor  levende  pro- 
fet Spencer  W.  Kimball. 

Hvilken  velsignelse  det  er,  at  vore  åndelige  ledere  kommer 
og  instruerer  os  og  opbygger  os  med  inspirerende  budska- 
ber. 

Ved  konferencen  i  Stockholm  sidste  gang,  som  var  en  vid- 
underlig oplevelse,  var  der  flere  af  vore  søskende,  der  hav- 
de sværet  ved  at  komme.  Enten  var  rejsens  strabadser  for 
store,  økonomien  slog  ikke  til,  eller  der  var  små  børn,  der 
skulle  passes,  eller  sygdom  og  andre  hindringer.  Ikke  blot 
får  vi  styrket  vort  vidnesbyrd  ved  selve  konferencen;  men 
også  gennem  vort  samvær  med  vore  søskende  fra  de  andre 
nordiske  lande,  vil  vi  her  få  en  mulighed  for  at  knytte  ven- 
skabsbånd —  der  kan  vare  ind  i  evigheden.  For  at  denne 
kærlighed  kan  få  lov  at  blomstre,  må  vi  åbne  vore  hjem  for 
søskende  fra  nær  og  især  fjern. 

Det  er  et  privilegium  for  Københavns  Stav  at  få  lov  at  være 
med  til  at  planlægge  og  føre  konferencen  ud  i  livet.  Vi  mær- 
ker den  åndelige  styrke  vi  opnår  ved  at  gå  den  ekstra  mil. 


De  ofre  der  ydes,  er  med  til  at  skabe  den  åndelighed  vi  sø- 
ger ved  områdekonferencen.  Men  alle  forbereder  vi  os  til 
konferencen.  I  god  tid  planlægger  vi,  så  vi  kan  få  ferie  3-4-5 
august  —  vi  taler  med  vore  venner  og  bekendte  —  vi  sørger 
for  begejstring  i  familien  gennem  hjemmefamilieaftenen  — 
vi  sørger  for  de  ekstra  sengepladser  i  vore  hjem  til  konfe- 
rencedeltagerne —  for  „hvor  der  er  hjerterum,  er  der  hus- 
rum." 

Vigtigst  af  alt  er  bønnen.  For  beder  vi  i  retfærdighed,  vil  vor 
planlægning  krones  med  held.  Lad  os  bede  Herren  velsigne 
vore  ledere,  der  kommer  til  konference,  for  at  konferencens 
ånd  bliver  stærk,  og  kan  efterlade  et  styrket  vidnesbyrd,  der 
påvirker  vort  liv  fremover. 

Således  blev  mit  liv  påvirket  ved  den  konference,  der  blev 
holdt  i  Merkur  Teateret  år  tilbage,  Str.  Benthin  og  jeg  var 
dengang  undersøgere,  og  det  var  vort  første  møde  med  kir- 
ken. Idag  husker  vi  ikke  talerne,  der  blev  holdt  —  men  ån- 
den, der  var  tilstede  vidnede  for  os  om  sandheden  af  Kristi 
evangelium,  og  at  Ældste  Howard  Hunter's  ord  til  os  var 
inspirerede  ord  —  og  når  Str.  Benthin  og  jeg  tænker  tilbage 
på  denne  hændelse,  genkaldes  dette  vort  første  vidnesbyrd 
—  og  vi  må  erkende  at  „Intet  berører  sjælen  uden  at  efter- 
lade et  indtryk. 


32 


Budskab  fra  Det  øverste  Præsidentskab 


I  en  udtalelse  fra  Kirkens  hoved- 
kvarter umiddelbart  før  generalkon- 
ferencen i  april  1976  siger  præsi- 
dent Spencer  W.  Kimball: 
„I  erkendelse  af  at  familien  er  den 
grundlæggende  enhed  i  både  kirke 
og  samfundet  i  almindelighed,  op- 
fordrer vi  sidste  dages  hellige  og 
alle  mennesker  hvorsomhelst  til  i  år 
at  styrke  og  forskønne  hjemmet 
med  fornyet  indsats  på  disse  sær- 
lige områder: 

1.  Fødevareproduktion,    konserve- 
ring og  opbevaring. 

2.  Produktion  og  opbevaring  af  ik- 
ke-fødevareartikler. 

3.  Istandsættelse  af  huse  og  opryd- 
ning ved  deres  omgivelser. 

Fødevareproduktion,  konservering 
og  opbevaring 

Vi  opfordrer  jer  til  at  dyrke  al  den 
føde,  I  på  nogen  mulig  måde  kan  på 
jeres  egen  grund  eller  på  anden  til 
rådighed  værende  jord.  Plant  frugt- 
træer, vindruer  og  frugtbuske  af  en- 
hver slags,  der  egner  sig  til  jeres 
vejrlig.  Dyrk  grøntsager. 
Selv  dem,  der  bor  i  lejligheder  eller 
på  værelser  kan  i  almindelighed 
dyrke  nogen  fødevarer  i  potter  eller 
altankasser. 


Studér  de  bedste  metoder  til  dyrk- 
ning af  jeres  egne  fødemidler.  Gør 
jeres  haver  pæne  og  attraktive  for- 
uden produktive.  Hvis  der  er  børn  i 
jeres  hjem,  så  lad  dem  deltage  i 
processen  og  lad  dem  få  deres  sær- 
lige opgaver. 

Dygtiggør  jer  i  hjemmekonservering 
og  opbevaring  af  fødevarer.  Vi  gen- 
tager det  råd,  som  kirkens  ledere 
tidligere  har  givet  med  hensyn  til  at 
anskaffe  og  opretholde  et  års  lager 
af  de  nødvendigste  fødevarer  af  den 
slags,  der  svarer  til  jeres  smag  og 
behov.  Sørg  også  for  at  oplagre  en 
vandreserve. 

Produktion  og  opbevaring  af 
ikkefødevarer 

Hvorsomhelst  det  er  muligt,  bør  i 
fremstille  de  livsnødvendige  ikke- 
fødevareartikler.  Dygtiggør  jer  end- 
nu mere  i  syning  og  reparering  af 
tøj  til  jeres  familie.  Lær  at  bruge 
værktøj,  så  I  kan  fremstille  eller 
bygge  nødvendige  ting.  Vi  opford- 
rer familierne  til  at  have  et  års  for- 
brug af  tøj  på  lager. 


istandsættelse  af  huse  og 
oprydning  ved  deres  omgivelser 

Hold  huse  og  bygninger  i  god  stand 
og  forskøn  jeres  hjem,  have,  gård 
og  forretning.  Istandsæt  gærder  og 
stakitter,  ryd  op  og  mal,  hvor  det  til- 
trænges. Hold  jeres  plæner  og  ha- 
ver nette  og  pæne.  Ligegyldigt  hvor- 
dan jeres  forhold  er,  så  lad  jeres 
omgivelser  afspejle  orden,  skønhed 
og  lykke. 

Planlæg  omhyggeligt  og  udfør  jeres 
planer  på  ordentlig  og  systematisk 
måde.  Undgå  gæld  og  udvis  flid  og 
energi.  Udsøg  fra  lokale  kilder  påli- 
delig oplysning  om  fødevare-  og  ik- 
ke-fødevareproduktion,  konserve- 
ring og  opbevaring.  Hvis  yderligere 
oplysninger  behøves,  kan  præste- 
dømme- og  hjælpeforeningsledere 
skrive  til  stav  eller  mission  herom. 
Vi  opfordrer  alle  sidste  dages  hel- 
lige og  andre  familier  til  at  blive 
selvstændige  og  uafhængige.  Et 
folks  og  en  nations  storhed  begyn- 
der i  hjemmet.  Lad  os  indvi  os  til 
styrkelse  og  forskønnelse  af  hjem- 
met på  enhver  mulig  måde." 
Spencer  W.  Kimball 

SWsé  pi  foraret  i  1829  overdrager  de  fordums 

apostle  Peter,  Jakob  og  Johannes  Det 

melkisedekske  Præstedømme  til  profeten  Joseph 

Smith  og  Oliver  Cowdery  ved  Susquehanna 

Flodens  bred  i  nærheden  af  Harmony, 

Pennsylvania.  Herren  har  om  denne  meget 

vigtige  begivenhed  sagt:  „  .  .  .  Peter,  Jakob  og 

Johannes,  som  jeg  sendte  til  jer,  og  gennem  hvem 

jeg  ordinerede  og  bekræftede  jer  til  at  være 

apostle  og  specielle  vidner  om  mit  navn  og  til  at 

bære  nøglerne  til  jeres  gerning  og  til  de  samme 

ting,  som  jeg  åbenbarede  for  dem.  Til  hvem  jeg 

har  overgivet  nøglerne  til  mit  rige  og  mit 

evangeliums  uddeling  for  sidste  gang  i  tidernes 

fylde,  hvori  jeg  skal  samle  alt  under  eet,  både  det, 

som  er  i  himlen,  og  det,  som  er  på  jorden." 

(L.  &  P.  27:12-13) 


På  omslaget:  Maleri  af  Kenneth  Riley 

